
NAŠA RIJEČ 
Ljetno doba 


Dolazi ljeto. Za astronomiju sol- 
sticij je rutina koja se ciklički pon- 
avlja i ne mari za raspoloženja 
ljudi i baš ju briga da li smo se na 
vrijeme pripremili. Ne možemo 
ubrzati ili odgoditi početak ljeta, 
kao što možemo pomaknuti neki 
praznik ili početak školske godine. 
Priroda ne pita ljude, premda se u 
novije vrijeme ljudi itekako mogu 
prilagoditi prirodi, pa čak znatno 
utjecati na svoj okoliš. Ponekad, a 
možda i vrlo često, na svoju štetu. 
Razne vrste zagađenja nas okru- 
žuju, a sve smo ih sami proizveli. 
U želji za lagodnijim životom, pro- 
fitom, gledamo uglavnom sebe, 
nešto manje oko sebe. Otpadi svih 
vrsta gomilaju se oko nas: od obič- 
nog svakodnevnog smeća, pa do 
nuklearnih ostataka; od cigaret- 
nog dima naših susjeda, pa do og- 
romnih količina otrovnih plinova 
koje svake sekunde u atmosferu 
izbacuju automobili i tvornički 
dimnjaci. Naftne mrlje na mori- 
ma, ozonske rupe, razna zrače- 
nja... Panika? Možda ipak ne, ali 
oprez svakako. Ipak neki svjesni 
ljudi poduzimaju mjere. Bezolovni 
benzin, reciklaža, filteri na tvor- 
ničkim dimnjacima, briga za šu- 
me, zaštićene životinjske vrste - 
sve to pokazuje da svijet nije tako 
sulud i da ima nade. Ekologija nije 
fikcija i planet će vjerojatno pre- 
živjeti, makar “nikad ništa više 
neće biti isto". 

A za nas astronome, koji smo 
itekako osjetljivi na jednu drugu 
vrstu zagađenja, svjetlosno zaga- 
đenje (engl. Light Polution) koje 
nam otežava motrenje neba iz 
gradova i naseljenih mjesta, da li 
za nas ima nade? Ponegdje u raz- 
vijenom svijetu već i na to misle. 
Specijalne svjetiljke za uličnu 
rasvjetu, štitnici za usmjerenje 
svjetlosnog snopa, bit će i drugih 
rješenja. A dok takav pristup ne 
prevlada i u našoj sredini, iskoris- 
timo ljetno doba da pobjegnemo iz 
gradova, daleko od rasvjete i smo- 
govite atmosfere, pa uživajmo u 
prizorima koje nam pruža vedro 
noćno nebo, kojeg srećom ljeti ne 
nedostaje. 

Sanjin Kovačić 

jekte edukacije u astronomiji. 


Dr.sc. Dragan Roša je ravnatelj Zvjezdarnice Zagrebačkog astronomskog saveza. Specijalist je za opću 
astronomiju i fiziku Sunca. Kao predsjednik Državnog povjerenstva za učenička natjecanja iz 
astronomije, te voditelj projekta E-škole mladih znanstvenika izravno je uključen u sve hrvatske pro- 


Neke zanimljive optičke 
pojave u Zemljinoj atmosferi 


Zemljina atmosfera, bez koje bi život na našem planetu bio nezamisliv, astronomima stvara 
različite probleme pri terestričkim opažanjima. Za oblačnog vremena optička opažanja su 
neprovediva, a čak 1 za vedrog vremena uvijek prisutni poremećaji i cirkulacija zraka u 
atmosferi otežavaju precizna astronomska mjerenja. No, istodobno Zemljin zračni omotač 
izvorište je mnogih zanimljivih i lijepih optičkih pojava. Prekrasno nebesko plavetnilo, boje 
zalazećeg Sunca, duge, haloi, sporedna Sunca, oduvijek su izazivali divljenje a ponekad 1 


eposredno prije zalaska nad obzorom, Sun- 
N ce često poprimi neuobičajeni izgled. Pored 
toga što mu sjaj značajno oslabi, tako da ga če- 
sto možemo promatrati i golim okom, boja mu 
ponekad postaje crvena, a oblik spljošten. Tako- 
đer, doima se i mnogo većim nego kada se na- 
lazi visoko nad horizontom. 

Da do ovih pojava ne dolazi uslijed promjena 
koje se događaju na samom Suncu, lako se mo- 
žemo uvjeriti jednim pomalo naivnim, ali učin- 
kovitim načinom. Dovoljno je telefonski nazvati 
nekog poznanika koji živi negdje zapadnije od 
nas i zapitati ga kakvo se Sunce u tim trenuci- 
ma njemu pokazuje. Ako nam je poznanik do- 
voljno udaljen i ako je nebo nad njim vedro, 
saznat ćemo da je Sunce visoko nad horizon- 
tom i da ima uobičajen sjaj, boju i oblik. Prema 
tome za spomenute pojave odgovor treba traži- 
ti u nečem drugom. 

Mnogi već naslućuju da je promijenjen izgled 
Sunca uglavnom posljedica pojava koje se do- 
gađaju pri prolasku Sunčeve svjetlosti kroz Ze- 
mljinu atmosferu. Zrake svjetlosti dolazeći sa 


4 praznovjerje. Jednostavni fizikalni zakoni lako mogu dati objašnjenje ovim pojavama... 


zalazećeg Sunca do opažača prevaljuju znatno 
veći put kroz Zemljinu atmosferu nego kada je 
Sunce visoko nad obzorom. To je jedan od os- 
novnih uzroka promijenjenog izgleda Sunca. 
Na takav zaključak navodi nas i činjenica da za 
vrijeme čiste atmosfere Sunce pri zalasku 
poprima znatno veći sjaj nego onda kada ga 


Duga - jedna od najljepših optičkih atmosferskih pojava 
Snimljeno pokraj radioteleskopa Parkes u Australiji (prom- 
jer feflektora antene iznosi 64 m). 

promatramo iz urbane sredine nad kojom se 
nalazi oblak onečišćene atmosfere ili magle. 
Što se događa sa svjetlošću kada prolazi 
atmosferom? Odgovor na ovo pitanje postat će 
nam puno jasniji ako se prisjetimo da je svjet- 
lost elektromagnetski val. Elektromagnetski 
val, koji predstavlja titraje električnog i mag- 
netskog polja, “zatitrat" će u svom električnom 
polju atome zraka. Atomi na taj način apsor- 
biraju (upijaju) svjetlost da bi je potom, zah- 
valjujući elektromagnetskom pobuđenju, opet 
zračili. Ova je pojava u fizici poznata pod 
nazivom raspršenje svjetlosti. Prvu uspješnu teori- 


sporedna 
duga 


glavna 
duga 


b) 


Glavna duga nastaje lomom, disperzijom i odbijanjem svjet- 
losti na vodenim kapljicama. Upadna i povratna zraka 
crvene svjetlosti tvore kut od oko 138% (crtež a) pa motritelj 
(crtež b) vidi crvenu svjetlost od kapljica koje su u kutnoj 
udaljenosti od 42% od središta (0) duge. Ovaj kut za 
ljubičastu svjetlost iznosi 40“. 


ju raspršenja svjetlosti razradio je u okvirima 
klasične fizike još u prošlom stoljeću fizičar 
Lord Rayleigh. Njegovi su rezultati pokazali 
da je intenzitet ili količina raspršene svjetlosti 
obrnuto razmjerna četvrtoj potenciji njene 
valne duljine. Bijela (vidljiva) svjetlost koja sa 
Sunca dolazi u Zemljinu atmosferu, sastavljena 
je od elektromagnetskih valova različitih valnih 
duljina. Pojedine skupine tih elektromagnet- 
skih valova određenih valnih duljina izazivaju u 
našem oku osjet odgovarajuće boje. Jednostav- 
no se u to možemo uvjeriti propustimo li bijelu 
svjetlost kroz prizmu i na taj način dobijemo 
spektar bijele svjetlosti. Osnovne boje tog spektra 
su crvena, žuta, zelena i plava. One se, kako je i 
ranije kazano, uzajamno razlikuju svojim val- 
nim duljinama; crvena svjetlost ima najveću, a 


Disperzija svjetlosti u prizmi. Propustimo li bijelu svjetlost 
kroz prizmu dobit ćemo speldtar. Osnovne boje tog spektra 
su crvena, žuta, zelena, plava i ljubičasta. Pri tome najman- 
ji otklon ima crvena svjetlost, a najveći ljubičasta. 


plava najmanju valnu duljinu. Zbog toga će 
prema Rayleighovom zakonu Zemljina atmos- 
fera najviše raspršiti plavu svjetlost a najmanje 
crvenu, uslijed čega je danje nebo plave boje. 
Kada Zemlja ne bi imala atmosferu, tada bi 
danje nebo izgledalo isto tako tamno kao i 
noćno. To potvrđuju i opažanja iz velikih nad- 
morskih visina, kada se nad promatračem 
nalazi znatno tanji sloj atmosfere, a tamno 
danje nebo je i nad obzorom Mjeseca i drugih 
tijela Sunčeva sustava koja nemaju atmosfere. 


o“ 


Pri zalasku Sunce se naglo izmijeni. Sjaj mu slabi, boja 
obično postaje tamno žuta ili crvena, oblik spljošten. Ono se 
tada doima znatno većim nego kad je visoko nad obzorom. 
Ponekad se, kao na slici, vidi i zeleni bljesak 

Kada je Sunce nisko nad obzorom njegova 
svjetlost na putu do motritelja prolazi debljim 
slojem atmosfere. Pri tome je veliki dio plave 
svjetlosti uklonjen radi raspršenja, tako da do 
opažača dolazi preostala bijela svjetlost bez 
plave komponente, a to je pretežito crvena i žu- 
ta svjetlost. U jutarnjim satima Zemljina je at- 
mosfera općenito bistrija i manje poremećena 
nego navečer. Tako je i u većini slučajeva zala- 
zeće Sunce znatno crvenije i slabijeg sjaja od 
izlazećeg. 

Zanimljiva pojava vezana uz rasap Sunčeve 
svjetlosti u Zemljinoj atmosferi opaža se u crve- 
nkastoj boji Mjeseca za njegove potpune 
pomrčine. Naime, crvena svjetlost najmanje se 
raspršuje u Zemljinoj atmosferi. Prolaskom 
kroz atmosferu ona se prelama prema Zemlji- 
noj površini i obasjava tamnu Mjesečevu ploču 
u Zemljinoj sjeni. Kada bi se za vrijeme potpune 
pomrčine Mjeseca nalazili na površini Mjeseca 
okrenutoj Zemlji vidjeli bismo potpunu pomrči- 
nu Sunca. Tamna Zemljina ploča prekrila bi 
Sunce, a Zemljina atmosfera svijetlila bi crven- 
kastom bojom. 

Pored toga što Sunce pri zalazu postaje slabi- 
jeg sjaja i mijenja boju, ono postaje i drugačijeg 
oblika. Već prostim okom uočavamo da je ono 
spljošteno. Mjerenje, bilo fotografsko ili nepos- 
redno, pokazat će nam da je Sunce u vertikal- 
nom smjeru spljošteno u iznosu od oko 83%. Do 
ove pojave dolazi uslijed atmosferske refrakcije, 
odnosno loma svjetlosnih zraka pri prolazu 
kroz Zemljinu atmosferu. Ovu je pojavu pozna- 
vao još u 16. stoljeću znameniti opažač Tycho 
Brahe i to na temelju mjerenja položaja zvijez- 
da na nebeskom svodu. Naime, svjetlost pro- 
lazeći Zemljinom atmosferom lomi se prema 
okomici jer ulazi u optički gušće sredstvo, tako 
da nebeski objekti prividno izgledaju viši nad 
obzorom nego što su u stvarnosti. Prividni i 
stvarni položaji zvijezda podudaraju se samo za 
zvijezde u opažačevom zenitu. Kako se objekt 
približava horizontu atmosferska refrakcija po- 
staje sve izrazitija. Nad samim horizontom 
(horizontska refrakcija) ona poprima najveću vri- 
jednost od nekih 35 kutnih minuta. Tako je pri 
zalazu Sunca donji njegov rub prividno “po- 
maknut" za 35' prema “gore“, dok je istodobno 
njegov gornji rub (koji se nalazi u većoj visini 
nad horizontom) obično prividno pomaknut za 


Neobična pojava lwiževa viđena 14. smnja 1865. godine u 
Alpama. Glavna ilustracija u knjizi “Vrieme" koju je napisao 
Oton Kučera krajem prošlog stoljeća. 


nekih 30'. Posljedica toga je spljošten izgled 
Sunca u iznosu od spomenutih oko 83%. 


Aimosterska refrakcija 

Do loma svjetlosti pri prolasku kroz Zemljinu 
atmosferu dolazi uslijed toga što svjetlost ima 
manju brzinu u optički gušćem sredstvu (u zra- 
ku) nego u vakuumu. Usporenje u zraku iznosi 
87km/s, što je vrlo mala vrijednost u odnosu na 
brzinu svjetlosti u vakuumu (300 000km/s). U 
duhu osnovnih zakona optike ova se tvrdnja 
može izreći i na jedan drugi način: indeks loma 
zraka (omjer brzine svjetlosti u vakuumu i 
zraku) iznosi 1,00029. Primjera radi, staklo ima 
indeks loma 1,5 ili više, pa je brzina svjetlosti u 
staklu 200 000 km/s ili još manja. Tako stakle- 
na prizma može otkloniti zrake svjetlosti i za 
deset stupnjeva, dok horizontski sloj atmosfere 
stvara otklon od svega 35'. Pri tome se svaka 
elementarna boja bijele svjetlosti lomi različito; 
svjetlost kraćih valnih duljina prelama se za 
veći kut od svjetlosti većih valnih duljina. To je 
stoga što je u sredstvu više usporena svjetlost 
kraćih valnih duljina (pojava disperzije). Iz tog 

razloga, za vrijeme zalaženja Sunca, crvene 
zrake zalaze prve, zatim žute, zelene, plave i na 
kraju ljubičaste. Plava i ljubičasta komponenta 
teže su vidljive uslijed debelog atmosferskog 
sloja. Međutim, za povoljnih atmosferskih uv- 
jeta zadnja zraka zalazećeg Sunca može popri- 
miti smaragdno zelenu boju. Ova pojava pozna- 
ta je pod nazivom zeleni bljesak. Mnogo lakše se 
uočava dalekozorom i iz planinskih krajeva za 
vrijeme bistre i neporemećene atmosfere i pri 
daleko vidljivom horizont. 

Spomenimo na kraju još jednu zanimljivu 
pojavu uz zalazeće Sunce. Zašto nam se Sunce 
ili Mjesec neposredno prije zalaska doimaju 
većim? Odmah treba naglasiti da se radi o iluz- 
iji-optičkoj varki. Lako se u to možemo uvjeriti 
izmjerimo li kutnu veličinu Sunca neposredno 
prije zalaska i usporedimo li je s kutnom veliči- 
nom naše zvijezde kada je visoko nad obzorom. 
Iluzija se opaža i kod Mjeseca. Premda nam se 
čini da su Mjesec i Sunce neposredno nad 
obzorom prividno veći dva ili čak dva i pol puta 
nego inače, u stvarnosti su oba tijela prividno 
manja, jer su u tom slučaju za veličinu Zemljina 
polumjera udaljeniji od motritelja nego li kad 
su u zenitu. Iluzija se tumačila jedno vrijeme 
time što veličinu zalazaćeg Sunca ili Mjeseca 
uspoređujemo s konfiguracijom okolnog obzo- 
ra, pa se zato oba tijela doimaju većim. Neka 
druga istraživanja opovrgla su ovakvo tuma- 
čenje i pronašla novo - u fiziološkoj prirodi oka. 
Naime, fiziološko prilagođivanje oka pri gleda- 
nju u vodoravnom smjeru je drukčije od onog 
pri okretanju glave i vertikalnom gledanju. Vi- 
dimo da neke od opisanih pojava nisu zanim- 
ljive samo astronomima ili meteorolozima, već 
zadiru i u medicinske i psihološke teme. Ipak, 
malo je osoba koje zalazak Sunca ostavlja ravn- 
odušnim. Nije na odmet stoga da se ponekad 
prisjetimo kako znanost objašnjava ove lijepe 
prizore. 


Sumralc 
Nakon što Sunce zapadne pod obzor Zemljina 


atmosfera još neko vrijeme svijetli obasjana 
Sunčevom svjetlosti. Slično je i neposredno 
prije izlaska Sunca. Ovi se dijelovi dana naziva- 
ju sumracima - jutarnjim ili noćnim. Razliku- 
jemo građanski, nautički i astronomski sumrak. 
Građanski traje od trenutka zalaska Sunca pa 


sve dok se ono ne spusti 6% ispod horizonta (ta- 
da je Sunčeva zenitna udaljenost 96%). Građan- 
ski jutarnji sumrak (koji započima kada je 
zenitna udaljenost Sunca 96? i traje do izlaska 
Sunca) još se naziva zorom ili svitanjem, a ve- 
černji još nazivamo sutonom. Za početka gra- 
đanskog jutarnjeg sumraka, prirodna rasvjeta 
za vedrog vremena je takva da jedva možemo 
čitati na otvorenome. Na nebu se tada naziru 
objekti oko prve prividne veličine i oni sjajniji. 
Nautički sumrak je u trenucima kada je zenitna 
udaljenost Sunca između 96% i 102%, dok je as- 
tronomski sumrak u razdoblju kada se zenitna 
udaljenost Sunca mijenja između 102% i 108%. U 
vrijeme prelaska iz nautičkog u astronomski 
sumrak, za vedrih se večeri u blizini zenita mo- 
gu vidjeti zvijezde 6. prividne veličine. Položaj 
Sunca kada mu je zenitna udaljenost 108", od- 
nosno visina pod horizontom 18" (kraj večern- 
jeg sumraka ili početak jutarnjeg), granica je 
prave noći. 

Nastupanja i trajanja sumraka promjenjiva 
su tijekom godine i ovise o geografskoj širini 
motritelja. Poznato je da u ekvatorijalnim pod- 
ručjima Sunce zalazi gotovo okomito na obzor. 
Zenitna mu se udaljenost brže povećava pa i 
sumraci traju kraće. Istodobno, u višim geo- 
grafskim širinama Sunce zapada “koso" pod 
horizont i sumraci općenito dulje traju. Zbog 
sličnih razloga trajanje sumraka mijenja se za 
određeno mjesto na Zemlji i tijekom godine, tj. 
ovisno je o godišnjem dobu. Tako npr. astro- 
nomski sumrak u našim geografskim širinama 
oko proljetnog i jesenskog ekvinocija nastupa 1! 
40" nakon zalaska Sunca, za ljetnog solsticija 
2"40v" nakon zalaska, a za zimskog solsticija 
150" nakon zalaska Sunca. 

Elementarnim znanjem sferne astronomije 
vrlo lako se može pokazati npr. da se za mjesta 
na sjevernoj geografskoj širini od 58,5 * Sunce 
oko ljetnog solsticija nikad ne spušta više od 16% 
pod horizont, pa u to doba nema pravih noći, 
već nastupaju samo sumraci. U sve većim geo- 
grafskim širinama broj takvih noći tijekom go- 
dine se povećava. Primjera radi, na geografskoj 
širini od 900 - 180=72“ Sunce se i za ekvinocija 
ne spušta pod horizont više od 18% tako da sa- 
mo u ljetnim periodima možemo imati barem 
dio prave noći. No, treba naglasiti da su ovi za- 
ključci izvedeni zanemarujući atmosfersku 

Prividni 


položaj 


Stva 
polo 


rni 
žaj 


Kada svjetlost ulazi u Zemljinu atmosferu dolazi do pojave 
loma ili retrakcije. Pojava se naziva atmosferska refrakcija. 
Gustoća atmosfere povećava se od njenih viših slojeva 
prema nižim, pa se svjetlosne zrake kontinuirano savijaju 
prolazeći Zemljinom atmosferom. Promatrač na površini 
Zemlje tada vidi izvor svjetlosti u smjeru tangente na put 
savijenih zraka. Promatrani objekt prividno je viši nad hori- 
zontom, odnosno zenitna mu je daljina privilno manja. Kut 
između stvamog i prividnog položaja objekta koji nastaje 
zbog loma svjetlosti u Zemljinoj atmosferi naziva se kutem 
atmosferske refrakcije. Najveći kut refrakcije je za one 
zrake koje dolaze horizontalno prema motritelju (tzv. hori- 
zoniska refrakcija). Tada kut loma poprima vrijednost ori 
oko 0,50, što približno odgovara kutu pod kojim se sa 
Zemlje vidi Sunčev promjer. Tako kada Sunce vidimo točno 
nad horizontom, ono u stvarosti zauzima geometrijski 
položaj ispod horizonta. Suncu je potrebno dvije minute da 
uslijed Zemljine vrtnje prividno prijeđe kutnu udaljenost ori 
0,50. Zbog ove pojave u ekvatorijalnim područjima trajanje 
tnevnog sijanja Sunca produženo je za oko 4 minute, a u 
mjestima s većom geografskom širinom to produženje 
poprima veći iznos. Pri preciznim astronomskim mjerenji- 
ma potrebno je uzeti u obzir atmosfersku refirakciju. To nije 
baš ni jednostavno, jer iznos prelamanja, osim o visini 
objekta nad obzorom, ovisi i o trenutačnom fizičkom (mete- 
orološkom) stanju atmosfere i valnoj duljini opažane svjet- 
losti. Posebno je složena situacija kada je objekt nedaleko 
od obzora. Stoga se općenito za potrebe preciznih mjerenja, 
pored teoretskih izraza koriste i eksperimentalne relacije, 
dok se istodobno izbjegavaju mjerenja kada su objekti u 
blizini horizonta. 


refrakciju, koja značajno doprinosi trajanju 
sumraka u visokim geografskim širinama. 

Ponekad se za sumraka u Zemljinoj atmosferi 
može odvijati prava predstava svjetala raznolik - 
ih boja. Nerijetka je pojava krasnih večernjih 
rumenila. Oblaci tada znaju poprimiti crven- 
kaste ili ružičaste boje. 

Zabilježeni su i slučajevi da Sunce poprima 
neuobičajene boje. Vrlo rijetko zna postati i mo- 
dro, dok se istodobno zapadno nebo dugo 
nakon zalaska Sunca zna žariti rumenim sja- 
jem. Nasuprot Sunčevom položaju može se 


ponekad uočiti uska tamno modra i siva pruga 
- Zemljina sjena. Ovakve rijetke i neuobičajene 
pojave povezuju se s ekstremnim uvjetima u 
Zemljinoj atmosferi, koje mogu uvjetovati ve- 
like količine prašine donešene zračnim vrtlozi- 
ma iz tropskih krajeva ili izbačene u Zemljinu 
atmosferu velikim vulkanskim erupcijama. 


Duga, halo, sporedna Sunca... 

Duga je svakako jedna od najljepših rijetkih i 
neobičnih optičkih pojava u Zemljinoj atmos- 
feri. Opažamo je najčešće kao lukove spektral- 
nih boja. Duga je posljedica prolaska Sunčevih 
zraka kapljicama kiše, vodenim kapljicama u 


raspršena plava svjetlost 


h 


Zašto je neho plavo? U atmosferi dolazi do raspršenja Sunčeve 
svjetlosti, pri čemu se najviše raspršuje plava svjetlost Ona iz 
svih smjerova dolazi do opažača dajući nebu prekrasnu plavu 
boju. 


oblacima ili u riječnim slapovima. Pri tome se 
motritelj treba naći u posebnom položaju - 
između kapljica i Sunca koje se nalazi iza nje- 
govih leđa. Zrake svjetlosti prolazeći kroz vode- 
nu kapljicu prvo se lome, potom djelomično od- 
bijaju na suprotnoj površini kapljice i zatim iz- 
laze na prednjoj strani kapljice. Pri tome u kap- 
ljici dolazi do disperzije svjetlosti uslijed čega se 
različite boje prelamaju i za različiti kut. Pret- 
postavimo li da je vodena kapljica oblika kugle, 
može se pokazati da je minimalni kut otklona 
između upadajuće i povratne zrake crvene 
svjetlosti oko 138%. Svjetlosne zrake mogu upa- 

dati pod različitim kutovima na površinu kap- 
ljice. Međutim, za određeni relativno široki ras- 
pon kutova upada (od 55% do 65%) povratne zra- 
ke određene boje svjetlosti su gotovo paralelne. 
Tako se crveni luk duge vidi pod kut od 180v- 
138"= 42%. Sličan kut za ljubičastu svjetlost 
iznosi oko 40% dok za ostale boje leži između 
ovih vrijednosti. Zamislimo li pravac od Sunca 
kroz motritelja u pravcu kapljica vode, on će 
nam označiti središte lukova u kojima se tvori 
duga. Prvi luk je ljubičaste boje i nastaje od 
kapljica koje se nalaze u kutnoj udaljenosti 40% 
od središta zakrivljenosti lukova. Kapljice u 
udaljenosti od 42“ tvore luk crvene boje. Izme- 
đu se nalaze poredane preostale boje spektra bi- 
jele svjetlosti. Sada je jasno da opažač mora biti 
u posebnom položaju u odnosu na Sunce i kap- 
ljice da bi vidio dugu, pa se ova pojava ne viđa 
baš tako često. Opisana duga naziva se glavnom. 
Naime, u vodenim kapljicama zrake svjetlosti 
mogu se pri izlasku iz kapljice opet djelomično 
odbiti prema unutrašnjosti. Tako npr. dvo- 
strukim odbijanjem nastaje tzv. sporedna duga. 
Slabijeg je sjaja i osobita je po tome da je ljubi- 


Prelomljena crvena 
svjetlost 


bijela 
Sunčeva 
svjetlost 

U vrijeme potpune pomrčine Mjeseca primjećujemo da 
Zemljin satelit ne potamni potpuno prema je zašao u Zem- 
ljinu sjenu. Njegova površina pokazuje crvenkastu boju. Poja- 
va nastaje uslijed loma zraka svjetlosti u Zemljinoj atmosferi, 
koja najviše raspršuje plavu svjetlost (zato je i danje nebo pla- 
Vo), a najmanje crvenu, koja prelomljena obasjava Mjesečevu 
ploču. Kada bismo se za pomrčine Mjeseca nalazili na 
Mjesečevoj površini okrenutoj Zemlji, opažali bi potpunu no- 
mrčinu Sunca. Zemljina tamna ploča bila bi okružena crven- 
kastom svjetlošću Zemljine atmosfere. Fotografiju potpune no- 
mrčine Mjeseca vidi u rubrici Astro galerija 


časta svjetlost više prelomljena nego crvena, pa 
je, za razliku od glavne duge, kod sporedne cr- 
vena boja u unutarnjem dijelu luka. Karakte- 
ristični kutovi za sporednu dugu su oko 50,5% za 
crvenu svjetlost i oko 54" za ljubičastu. 

S porastom Sunčeve visine nad obzorom 


Ako je prizemni sloj zraka manje gustoće od onog iznad njega opaža se pojava fatamorgane kao zrcaljenje udaljenih pred- 
meta na Zemljinoj površini (gornji crtež). Naime, zraka svjetlosti iz vrha opažanog predmeta do motritelja može doći direkt- 
no (stvama slika) ili prolazom kroz niže slojeve rjedeg zraka pri čemu se savija. Motritelj vidi vrh predmeta u smjeru tan- 
gente na savijenu zraku i opaža nestvamu obmutu sliku predmeta. Pojava je karakteristična za pustinjske krajeve. 

Gomja fatamorgana (donji crtež) nastaje pri obratnoj situaciji. Sloj zraka uz površinu je veće gustoće. Tada se vide uspravne 
i uzdignute slike predmeta, što se često viđa na morima ili jezerima. Slike nastale pojavom fatamorgane su samo privid, 


optička varka. Iraz fatamorgana u književnom smislu zna se koristi u prenesenom značenju: opsjena, iluzija, umišljanje. 


mao, 

Daljina vidljiva horizonta za motritelja O koji se nalazi na visi- 
ni h=0A iznad površine Zemlje polumjera R. Pravac OH je teo- 
retski horizont kojemu je zenitna daljina 90%. Na lijevom 
dijelu crteža zanemaren je utjecaj atmosfere pa je daljina 
vidljiva horizonta jednaka duljini dužine OT. Atmosferska 
refrakcija (desni dio crteža) povećava daljinu vidljiva hori- 
zonta koja je sada jednaka udaljenosti između točaka 0 i T,. 
Stanje zraka u prizemnim slojevima Zemljine atmosfere 
može značajno mijenjati daljinu vidljiva horizonta. 


motritelj na Zemljinoj površini vidjet će sve ma- 
njii manji dio dugina luka. Tako npr. opažač na 
nultoj nadmorskoj visini ne može vidjeti glavnu 
dugu ako je visina Sunca veća od 420, dok se is- 
todobno iz zrakoplova može vidjeti i cjelokupna 
kružna duga. 

Sunčeve zrake u kapljicama vode mogu se i vi- 
šestruko prelamati unutar kapljice. Tako se za po- 
voljnih uvjeta može opažati i više sporednih duga. 

Duga može nastati i od svjetlosnih zraka koje 
se prethodno reflektiraju od mirne površine vo- 
de (npr. jezera ili mora). Tako se pored glavne i 
sporedne duge, u rijetkim slučajevima može 
vidjeti i treća, nastala od reflektiranih zraka, a 
koja u dvjema točkama siječe glavnu dugu. 

Bez obzira na mnogo slabiji sjaj od Sunčevog 
i Mjesec može stvoriti dugu. Pojavu Mjesečeve 
duge opisao je npr. njemački pisac Schiller u 
svom djelu Wilhelm Tell. 

Duga može nastati i na vodenima kapljicama 
guste magle, što je često vidljivo u planinskim 
područjima. Najčešće je samo bijele boje i neko- 
liko je stupnjeva manjeg polumjera od obične 
duge. Polumjer duge ovisan je o veličini vode- 
nih kapljica. 


I premda je priroda nastanka duge relativno 
jednostavna (objasnili su je još I. Newton i R. 
Descartes), prvu detaljniju teoriju razvili su 
tek u 19. stoljeću engleski astronom G. Airy, 
meteorolog J. Pernter i drugi, uzimajući pri 
tom u obzir i veličinu vodenih kapljica i inter- 
ferenciju svjetlosti. 

Često se oko Mjeseca (ili nešto rijeđe oko 
Sunca) znaju viđati svijetli koncentrični prsten- 
ovi različitih polumjera. Pojava se naziva halo. 
Najčešće je halo svijetli prsten polumjera 220 (ili 
se jave dva prstena od kojih veći ima polumjer 
46%). S unutarnje strane je prsten crvenkaste 
boje i oštro omeđen, dok je s vanjske strane ze- 
lenkast ili modar i bez oštrog ruba. Halo nasta- 
je lomom i refleksijom svjetlosti na kristalima 
leda koji se nalaze u visokim oblacima (cirostra- 
tusima). Zbog slabijeg sjaja Mjeseca pojava ha- 
loa lakše se uočava oko Mjeseca. Haloi se mogu 
javljati i na drugim mjestima u atmosferi (ne 
samo oko središta u kojem je Mjesec ili Sunce). 
Tako se oni mogu uzajamno i doticati ili sječi. 
Mjesta u kojima se haloi sijeku relativno su sja- 
jna pa se nazivaju sporednim Suncima ili spored- 
nim Mjesecima, a mogu nastati i oblici križeva. 
Ovakve pojave mogu se vidjeti na nebeskom 
svodu gdje se nalazi Sunce, ali i u položaju na- 
suprot Sunčevom (spomenimo pojavu suprotnog 
Sunca). 

Optička igra u Zemljinoj atmosferi, uz određe- 
ne uvjete, ponekad može izazvati veliki broj raz- 
ličitih haloa, sporednih sunaca, sjajnih stupova 
ili križeva. Ovakve rijetke pojave u starije su doba 
najčešće pobuđivale sujevjerje. Ilustracije radi, 
navodimo ovdje citat iz knjige “Vrieme" Otona 
Kučere koju je izdala Matica Hrvatska 1897. 
godine. Autor opisuje pojavu koju su vidjeli tu- 
risti u Alpama 14. srpnja 1865. godine: 
pojava, što ih možemo svrstati u red haloa. Vidok mu 
je bio Whymper na Cervinu, a izašao je na velik glas 
poradi dramatičnih prizora, uz koje se je pokazao. 
Sretno se je cielo družtvo popelo na brieg. Nu na pov- 
ratku se tek pokzaše sve pogibelji težkoga silazenja: dva 
se druga Wymperova sunovrtiše u bezdan! Oni, što 0s- 
tadoše na životu, u sred kobne tišine i zapanjeni od 
straha, nastaviše put niz brdo, no kad podigoše oči, 
vidješe pred sobom na nebu halo, razstavljen osovnim 
stupom u dvoje i u svakom odsjeku po jedan ogromni 
krst. Činilo se, kao da se krstovi dižu iz bezdna, u koje- 

mu su čas prije izdahnuli svoj posljednji dah nesretni 
drugovi njihovi! Nema sumnje, da su i ovi krstovi 
postali tim, što su se sjekli različni krugovi, kojim se 
ostatci nisu vidjeli. Pojav se tumači kao i svaki drugi 


halo. Slučaj je htio, da se ova dva krsta pokazaše baš 


na onom mjestu, gdje su čas prije izdahnula dva čovje- 
ka; nu krstovi bi se bez dvojbe bili vidjeli i onda, da su 
oba nesretnika ostala na životu. Nu ovaj osobiti slučaj 
kao da izazivlje maštu, da se zaleli u vrhunaravne 
krajeve, kako bi obrazložila, zašto se pokazalo oboje u 
isti Čas.“ 

U planinskim predjelima često se može 
doživjeti još jedna pojava koja ima jednostavno 
objašnjenje. Sunčeve zrake znaju bacati sjene 
planina ili ljudi na guste slojeve magle. UZ to, 
znaju se oko sjena javljati i obojani haloi što 
može djelovati pomalo sablasno. 


Fatamorgana 

Do sada opisane pojave nastaju uglavnom u 
visokim slojevima Zemljine atmosfere. Među- 
tim, ima zanimljivih pojava koje se događaju i u 
prizemnim atmosferskim slojevima. Najpozna- 
tija je fatamorgana. Naziv je talijanskog podrijet- 


Sporedna sunca mogu se vidjeti na mjestu gdje se sijeku 
haloi. 


la i potječe od mitološkog lika - vile (fata) Mor- 
gane, za koju postoji pučko vjerovanje da izazi- 
va ovu pojavu. Drugi uobičajeni naziv za ovu 
pojavu je miraža (od franc. mirage=iluzija, 
priviđenje). Fatamorgana nastaje refrakcijom i 
totalnom refleksijom svjetlosti u niskim slojevi- 
ma ugrijanog zraka. Naime, za velikih vrućina 
zrak neposredno iznad površine tla zna biti ma- 
nje gustoće nego onaj iznad njega. Tako zrake 
svjetlosti koje dolaze s nekog predmeta do opa- 


eles opi, dalekozori, monokulari... 

žača mogu imati dvije staze. Direktnu i stazu 
koja prolazi manje gušćim prizemnim slojem i 
koja je konveksna (ispupčena) prema dolje. 
Motritelj vidi dvije slike objekta. Jednu stvarnu 
od direktno dolazećih zraka i drugu (prividnu) 
koja se vidi tangencijalno na smjer savijenih 
zraka u područjima manje gustoće. Prividna je 
slika predmeta obrnuta tako da se stječe dojam 
kao da se između predmeta i motritelja nalazi 
neka ravna površina koja reflektira zrake svjet- 
losti. Fatamorgana objašnjava i “vlažan" izgled 
prometnica za vrijeme ljetnih vrućina, a u 
pustinji pojava može izgledati kao odbijanje 
svjetlosti na vodenoj površini koja stalno bježi 
do promatrača koji joj se približava. 
Fatamorgana može nastati i u suprotnom slu- 
čaju, kada se formiraju stabilni i gušći slojevi 
zraka uz površinu (obično je to nad vodenim po- 
vršinama - jezera i mora). Zrake svjetlosti udal- 
jenih predmeta savijaju se po stazama koje su 
konveksne prema gore. Tada možemo vidjeti us- 
pravne slike predmeta uzdignute iznad njihovih 
stvarnih položaja (tzv. gornja fatamorgana). 


Zemljina atmosfera i daljina vidljiva 
horizonta 

Zemljina je površina zakrivljena i zato je priv- 
idni horizont u većoj zenitnoj udaljenosti od te- 
oretskog kojeg određuje tangenta u točki Ze- 
mljine površine gdje se nalazi motritelj. Razlika 
ovih kutova naziva se dubina vidljiva horizonta 
(horizontska depresija) i o njenoj vrijednosti ovisi 
i kolika je najveća udaljenost u kojoj još vidimo 
objekte na Zemljinoj površini (daljina vidljiva 
horizonta). Geometrijski promatrano daljina 
vidljiva horizonta ovisi o polumjeru Zemlje i 
nadmorskoj visini motritelja. Što je motritelj na 
većoj nadmorskoj visini to je daljina vidljiva ho- 
rizonta veća. Značajni utjecaj na daljinu vidljiva 
horizonta ima pojava atmosferske refrakcije. 
Naime, gustoća Zemljine atmosfere općenito se 
smanjuje s povećanjem nadmorske visine. Usli- 
jed toga refrakcija pridonosi povećanju daljine 
vidljiva horizonta. 

Dubina vidljiva horizonta i atmosferska re- 
frakcija utječu na vrijeme i mjesto izlaska 
nebeskog tijela. Stoga se o njima vodi računa 
kod proračunavanja vremena i mjesta izlaska i 
zalaska Sunca, Mjeseca i drugih nebeskih 
objekata. 


Treperenje zvijezda 

Vratimo se na kraju atmosferi kakvu astrono- 
mi najviše vole. Kristalno čistoj, bez naoblake i 
potpuno tamnoj. Uputimo li tada pogled u noć- 
no nebo posuto zvijezdama, može nam se učini- 
ti kao da atmosfera i ne postoji. Ali i u ovakvim 
slučajevima njeno se prisustvo zapaža. Razotkri- 
va nam to uvijek prisutno zvjezdano treperenje. 
U atmosferi se neprekidno miješaju topliji i hla- 
dniji slojevi zraka koji se razlikuju gustoćom. 
Prolazom iz gušćeg u rjeđi sloj (i obrnuto), zrake 
se svjetlosti prelamaju. Svjetlost dalekih zvijez- 
da pri prolazu kroz atmosferu nailazi na mnoga 
mjesta na kojima dolazi do promjene njezina 
smjera. Tako se cijelo vrijeme događa da slika 
zvijezde mijenja svoje mjesto. Zbog tromosti 
našeg oka, pojedine se slike iz raznih smjerova 
slijevaju i izmjenjuju, što doživljavamo kao 
treperenje. Pojava je poznata i pod nazivom scin- 
tilacija. Dok zvijezde trepere, planeti sjaje mirn- 
im sjajem. Premda njihova svjetlost doživljava 
jednake promjene, treperenje se ne opaža jer su 
planeti puno bliži i ne vidimo ih kao točke, već 
sitne pločice. Iako se njihova svjetlost lomi i pre- 
mješta na sve strane, najveći dio pločice ostaje 
na jednom mjestu. Samo rubovi stvaraju trepe- 
renja, koja su toliko slaba da ih ne vidimo pros- 
tim okom. Međutim, pogled teleskopom ra- 
zotkrit će nam treperavi rub planetnih slika. Ka- 
ko izbjeći utjecaj atmosfere na kakvoću slike i 
time poboljšati astronomska opažanja? Najjed- 
nostavniji i najskuplji način je opažati izvan Ze- 
mljine atmosfere. Danas postoje mnogi astro- 
nomski instrumenti koji se nalaze u letjelicama 
izvan Zemljine atmosfere. Spomenimo Hubble- 
ov svemirski teleskop reflektor promjera oko 2,5 
metara, zahvaljujući kojem smo u posljednjih 
nekoliko godina došli do mnogih astronomskih 
otkrića. Smanjenje atmosferskog utjecaja na op- 
tička opažanja može se postići postavljanjem te- 
leskopa u visoke nadmorske visine, što se redo- 
vito čini kod novih velikih instrumenata. Poma- 
že nam i suvremena tehnologija. Opažanjem 
umjetne laserske zvijezde možemo razotkriti ob- 
like atmosferskih poremećaja. Digitalna tehnika 
omogućuje nam da prepoznamo iste te signale u 
teleskopskim snimcima dalekih svemirskih 
tijela, te da ih iz njih odstranimo i time poveća- 


mo kakvoću slike. “na 


Tragom astronomskih zabluda 


Istina o poravnavanju planeta 


travnju i svibnju dva puta se ponovio zan- 
LU imijiv astronomski događaja prividnog prib- 
ližavanja većeg broja planeta. Mjesec i tri plane- 
ta: Jupiter, Saturn i Mars, 6. travnja našli su se 
unutar kruga promjera 9 stupnjeva, a već 5. svib- 
nja, čak se pet planeta: Jupiter, Saturn, Mars, 
Venera i Merkur zajedno sa Mjesecom našlo u 
krugu promjera 25 stupnjeva. Ovaj spektakularni 
prizor, koji se ponavlja u prosjeku svakih 57 god- 
ina, prati velika buka najavljivača propasti svije- 
ta i to posebno onih koji misle da nešto znaju o 
fizikalnim zakonima. Takvi će sveznadari reći da 
je istina da se planeti neće sudariti jer su 
poprilično daleko jedni od drugih, ali će zato, po 
njima, povezano gravitacijsko djelovanje planeta 
prouzročiti potrese, poplave izazvane plimom, a 
možda će i raspoloviti Zemlju na pola. 

To, naravno, nije točno jednostavno zato što je 
gravitacijski utjecaj planeta, zbog njihove udal- 
jenosti prilično malen. To posebno vrijedi u slu- 
čaju plima i tzv. plimnih gravitacijskih sila. Plime 
nastaju zbog utjecaja Mjeseca, ali i Sunca. Mjesec 
i Sunce malo više privlače dijelove Zemlje koji su 
njima bliži od onih koji su im dalji. Matematički, 
plimne sile ovise o r >, što znači da prilično brzo 
padaju sa udaljenošću. Tako je doprinos Mjeseca 
najveći, Sunca upola manji, a Venere gotovo 1000 
puta manji od Sunčevog (porast oceanskih plima 
utjecajem Venere iznosi oko 0,005cm). Ostali 
planeti, pa čak i div Jupiter, doprinose gotovo 
zanemarivo malo. 

Mearcury dugpilar 


Saturn 


SOHO/LASCO 3 


Kamera LASCO C3 letjelice SOHO (The Solar and Helio- 
spheric Observatory) uhvatila je istovremeno u vidnom polju 
Jupiter, Satum, Merkur i Veneru. Bijeli lwug u sredini slike 
označava veličinu Sunca zaklonjenog diskom koronografa. 
Ovogodišnje poravnavanje planeta je bila dnevna pojava, pa 
se nije moglo vidjeti sa Zemlje. 


ESA/NASA 


Zato, ne treba bježati s osnovnim potrepština- 
ma u planine tijekom susreta planeta, već na 
krovove zgrada s dalekozorima i teleskopima! 


Davor Krajnović 


Nove ideje 


Prognoza svemirskog vremena 


nanstvenicu su napravli korak naprijed u prognoziranju svemirskog vremana. Kakvo će vrijeme biti 
u svemiru, barem onom u blizini Sunca, ovisi o različitim aspektima Sunčeve aktivnosti, koja može 


imati vrlo velikog utjecaja na rad svih električnih naprava, te posebno na komunikaciju i satelite u or- 
biti oko Zemlje. Glavni krivac su, naravno, Sunčeve pjege. Nagli porast u aktivnosti Sunčevih pjega 
stvara jako ultraljubičasto zračenje, koje pak izaziva promjene u gustoći gornjih slojeva atmosfere, a i 
štetno je za živa bića. 

Ideja se bazira na otkrivanju sunčevih pjega na suprotnoj strani Sunca, barem dva tjedna prije no 
što se okrenu prema Zemlji uslijed Sunčeve rotacije (period je 27 dana). Potrebno je pratiti Lyman alfa 
linije u spektru Sunca. To su spektralne linije atoma vodika, odnosno prijelazi na osnovni nivo, koji 
mogu biti pobuđeni vanjskim zračenjem. Sunčeve pjege jak su izvor fokusiranog zračenja, koje 
pobuđuje atome vodika iz okolnog prostora, te tako konačno stvaraju jaču no obično emisiju ultralju- 
bičastog zračenja Lyman alfa linija. Satelitskim praćenjem područja s jakim Lyman alfa linijma 
moguće je odrediti broj i položaj Sunčevih pjega na suprotnoj strani Sunca. Davor Krajnović 


Hrvatske zvjezdarnice 


Dr.sc. Vladimir Ruždjak 


Pročelnik je Opservatorija Hvar, te predsjednik Hrvatskog astronomskog društva. 
Specijalist je za fiziku Sunca i fiziku plazme. Na dodiplomskom i poslijediplom- 
skom studiju na Prirodslovno matematičkom fakultetu u Zagrebu predaje kolegije 
iz fizike plazme i fizike Sunca. Glavni istraživač niza domaćih i međunarodnih pro- 
jekata. Glavni je urednik časopisa Hvar Observatory Bulletin. 


Fotografije: Sanjin Kovačić 


Opservatorij Hvar 


Geodetskog fakulteta Sveučilišta u Zagrebu 


pservatorij Hvar osnovan je 1971. 
(Ogodine u zajedničkom poduhvatu Ko- 
miteta za naučni rad ondašnje SR Hrvat- 
ske i čehoslovačke Akademije znanosti. 

Nositelji provedbe bili su Geodetski fa- 
kultet Sveučilišta u Zagrebu i Astronomski 
institut čehoslovačke Akademije znanosti 
koji je stavio na raspolaganje astronomske 
instrumente, montažne kuće za smještaj 
opažača, te opremio mehaničku radionicu. 

1971. godine probijena je pristupna ces- 
ta _ i adaptirana tvrđava Napoljun koja se 
nalazi na nadnorskoj visini od 250 m u bli- 
zini grada Hvara. 

Montirani su slijedeći instrumenti: dvo- 
struku solarni teleskop; refraktori (O = 21 


Dvostruki solami teleskop: za kromosferu (13 cm) i fotos- 
feru (21 cm) 


Kupola novog metarskog teleskopa koji još nije u pogonu 

cmi(Q = 13 cm) za opažanje Sunčeve fo- 
tosfere i kromosfere, te reflektor Casseg- 
rain (D = 65 cm) za fotoelektrična opa- 
žanja zvijezda. 

Opservatorij Hvar svećano je otvoren u 
listopadu 1972. godine. Tada počinje i ško- 
lovanje stručnjaka za rad na astrofizičkim 
istraživanjima. 

Novi poticaj dolazi 1997. godine kada je 
završeno postavljanje austrijsko - hrvat- 
skog teleskopa promjera 1 metar koji može 
poslužiti za opažanje tijela Sunčeva susta- 


ia 


Kupole stelamih teleskopa - desno stari (65 cm) i lijevo novi (1 m) sagrađene su u podnožju stare tvrđave Napoljun, koja je 


glavna zgrada opservatorija 


va, zvijezda i galaktika. Ovaj poduhvat 
ostvaren je u suradnji Saveznog ministar- 
stva znanosti i prometa Republike Austrije 
i ministarstva znanosti i tehnologije Re- 
publike Hrvatske. Nositelji provedbe bili 
su Opservatorij Hvar i Sveučilišna zvjez- 
darnica u Beču. Trenutno na Opservatoriju 
Hvar djeluje pet istraživača i jedan viši te- 
hničar. Od osnutka Opservatorija opažan- 
ja je obavljalo oko pedeset znanstvenika iz 
Europe i Japana. 


Istraživanje Sunca 

Jedno od glavnih područja istraživanja 
koja se provode na Opservatoriju Hvar su 
fizikalni procesi u atmosferi Sunca. Istra- 
žuje se Sunčeva aktivnost povezana s po- 
javom i razvojem pora, pjega, bljeskova, 
erupcijama prominencija i koroninim 
izbačajima masa. 

Istražuje se uskladištenje energije u 
magnetskim poljima Sunčeve atmosfere 
te način na koji se ta energija naglo oslo- 


bađa u bljeskovima i prenosi kroz Sunčevu 
atmosferu i međuplanetarni prostor. 

Također se istražuje ustrojstvo, dinamika 
i stabilnost Sunčevih prominencija; pose- 
bice uzroci nestabilnosti magnetskih arka - 
da u koroni koje sadrže kao zatvorenu jez- 
gru jednu prominenciju. 


Glavno zrcalo (65 cm) prvog stelarnog teleskopa kojim su 
do danas ostvarena brojna fotometrijska opažanja prom- 
jenljivih zvijezda 


Hrvatske zvjezdarnice 


Situacija u fotosteri i kromosferi kontrolira se na monitoru, 
a u vijeme pojačane aktivnosti, znatnijihkromosferskih 
bljeskova i pojave većih prominencija, zapis se arhivira na 
video traku 


Nadalje se proučava diferencijalna rota- 
cija Sunca mjerenjem položaja “tragova“ 
kao što su prominencije (filamenti) pjege, 
koronine šupljine i koronine svjetle točke 
tijekom prelaska preko Sunčevog diska. 
Nastoji se, među inim, ustanoviti da li po- 
stoje promjene u diferencijalnoj rotaciji 
Sunca tijekom ciklusa aktivnosti. 


Istraživanja stelarnim 65 cm 
teleskopom 

Opažanja 65 cm teleskopom su imala te- 
žište na istraživanju Be zvijezda - zvijezda 
s emisijskim plinovitim omotačem. Na- 
stoje se istražiti fizikalni procesi koji do- 
vode do stvaranja omotača. jedna od pret- 
postavki je da su Be zvijezde zapravo dvo- 
jni sustavi u kojima dolazi do izmjene 
mase među komponentama. 

Do sada je na Opservatoriju Hvar obav- 
ljeno preko 30 000 fotometrijskih mjeren- 
ja promjenljivih zvijezda, otkrivene su tri 
do tada nepoznate promjenljive zvijezde, 
te je eksponirano tridesetak kilometara fil- 
mova snimaka Sunca. Solarni teleskopi su 
1999. godine modernizirani i opažanja se 
bilježe pomoću CCD kamere. 

Na I m teleskopu će u zajedničkom pro- 
jektu započeti proučavanje promjenljivih 
zvijezda ranih spektralnih vrsta, kemijskih 


pekulijarnih zvijezda u otvorenim galak- 
tičkim skupovima, te simbiotskih zvijezda. 

Opservatorij Hvar ima razgranatu me- 
đunarodnu suradnju s institutima iz Aus- 
trije, Njemačke, Italije, Češke, Slovačke, 
Mađarske, Poljske, Francuske, Finske i Ja- 
pana, te je uključen u nekoliko međunar- 
odnih projekata opažanja sa satelita i 
svemirskih sondi. 


CCD kamera postavljena na dvostrukom solamom teleskopu 
zamijenila je klasičnu fotografsku tehniku 


Od 1977. godine izlazi časopis Hvar Ob- 
servatory Bulletin, sa međunarodnim ured- 
ništvom. 

Suradnici Opservatorija Hvar sudjeluju 
u nastavi astronomije i nekih bliskih pred- 
meta na Sveučilištu u Zagrebu, te u orga- 
nizaciji natjecanja iz astronomije za 
učenike osnovnih i srednjih škola, kao i u 
popularizaciji astronomije. 

u. gana 18 


Izgled Sunčeve Iromosfere u području grupe pjega. Snimka: 
Opservatorij Hvar 

Sunce u objektivima hvarskih teleskopa 

Velika eruptivna prominencija. Snimka: Opservatorij Hvar 


Opservatorij Hvar domaćin 
međunarodnog skupa 


Od 4. do 8. lipnja 2000. godine na 
Hvaru će se održati međunarodni znans- 
tveni skup 5.Hvarski astrofizički kolok- 
Vij, kojeg uz Opservatorij Hvar Geo- 
detskog fakulteta Sveučilišta u Zagrebu 
organiziraju i Institut za astronomiju 
Sveučilišta u Grazu i Astronomski opser- 
Vatorij iz Trsta. Spomenuti znanstveni 
skup u cjelosti će biti posvećen fizici 
Sunca i nosit će naslov: “Physical Processes 
in the Solar Atmosphere" (Fizički procesi u 
Sunčevoj atmosferi), 

Glavne teme su: Sunčevi bljeskovi, 
erupcije i udarni valovi; Struktura mirne 
fotosfere i Sunčeva diferencijalna rotaci- 
ja; Usklađena opažanja sa Zemlje i 
svemirskih stanica. 

Okupiti će se tridesetak znanstvenika 
iz Austrije, Češke, Italije, Rusije, SAD, 
Slovačke i Hrvatske, koji već duže vri- 
jeme surađuju s Opservatorijem Hvar 


ij odi 
Siloviti izbačaj materije (izv. flare-spray). zr 
desetak minuta izbačaj postigne brzinu od nekoli 
kilometara u sekundi. Snimka: Opservatorij Hvar 


Jedna od važnih aktivnosti Opservatorija 
Hvar jest i organizacija znanstvenih skupo- 
va i škola. Na Opservatoriju Hvar je održa- 
no više od deset međunarodnih znanstve- 
nih skupova. Spomenimo samo niz a 
skih astrofizičkih kolokvija (1982, 19 
1992, 1997.), skup o brzoj jama 
zvijezda ranih spektralnih vrsta (1983), 
IAU-UNESCO-vu školu za mlade astrono- 
me (1980), te IAU kolokvij o maks 
minencija 1989. godine. Na tom kolo kviju 
je u završnoj diskusiji u znanstvenu termi- 

nologiju ušao pojam “Hvarski model pro- 
minencija“. 

Dominiraju P oteta: oblaci, 
je Zemljina atr zalaz Sunca, 


polarna svjetlost, izlaz1 
pomračeni Mjesec. + 


Duga iznad Virovitice 


2. smnja 1995. 
e Snimio: zlatko Kovačević 


Potpuna pomrčina Mjeseca 16. rujna 1997. 
Teleskop: Konus 80/1000 mm, na fokus 
Nikon FE, KODAK GOLD 400 

Snimio: Sanjin Kovačić 

(uz članak Neke zanimljive optičke pojave u 
Zemljinoj atmosferi) 


Prve jutarnje Sunčeve zrake nad Kvarnerom 
29. veljače 1996. 
Snimio: Marino Fonović 


Polama svjetlost nad Vinkovcima (1) 

7. travnja 2000. (oko 3:20) 

Zenit 12S, 2/50 mm, 

Konica VX100, ekspozicija 7 minuta 
Snimio: Milan Karakaš 

(uz članak Polama svjetlost u Hrvatskoj) 


XK fistro galerija 


Pomračeno Sunce pri zalazu 30. svibnja 1984. 


Teleskop: Maksutov 110/1100 mm, na fokus 
Nikon FE, Ektachrom 400 
Snimio: Sanjin Kovačić 


Gradsko svjetlo oslabljuje sjaj zvijezda 
Pentax ME, 1,8/50 mm (#2) 19 
Fuji NPH 400, ekspozicija 16 sekundi 

Snimio: Damir Hržina 


Polama svjetlost nad Vinkovcima (li) 
7. travnja 2000. (oko 3:00) 
Zenit 12S, 2/50 mm, 
Konica VX100, ekspozicija 4 minuta 
Snimio: Milan Karakaš 

(uz članak Polama svjellost u Hrvatskoj) 


fiktualno 


NEAR - Shoemaker oko Erosa 
Letjelica NEAR - Shoemaker postala prvi 
umjetni satelit jednog planetoida 


Planetoidi, asteroidi ili mali planeti su nazivi kojima imenujemo jedna te ista tijela, čije 
su staze kretanja oko Sunca smještene uglavnom između Marsa i Jupitera. Danas je poz- 
nat velik broj tih tjelesa, a mnoga među njima zalaze ne samo unutar Zemljine staze oko 
Sunca, već i Merkurove, a od Sunca se udaljuju čak 1 do iza Urana. Donedavno dostupne 
samo teleskopskim promatranjima, planetoide danas istražuju međuplanetarne letjelice, 
4 jedna od njih, američki NEAR (Near Earth Asteroid Rendezvous) upravo je 14. veljače 
ove godine ušla u orbitu planetoida 433 Eros. 


|B esa se međuplanetarne letjelice nisu 
kretale dalje od Marsa. Tek kada je krenula čo- 
vjekova invazija prema vanjskim planetima, stra- 
hovalo se od mogućeg sudara s planetoidima. Da- 
nas automatske letjelice prilaze vrlo blizu asteroidi- 
ma, snimaju ih i šalju raznovrsne obavijesti o 
njima. Tako je prvo kamerom letjelice Galileo izbli- 
za snimljena (951) Gaspra, a ubrzo i asteroid (243) 
Ida, kod kojeg je ustanovljeno da ima i samo neko- 


JHU/APL 


Matilda i Eros. NEAR - Shoemaker uspio je snimiti dva pot- 
puno različita asteroida. Mathilda pripada G - tipu, a Eros 
(kao i Gaspra i Ida, koje je snimio Galileo) S - tipu. 


liko stotina metara velikog pratioca - prirodni sate- 
lit. Ovo maleno tijelo kruži oko Ide poput Mjeseca 
koji se giba oko Zemlje. Ovaj satelit dobio je ime 
Dactyl. Prilikom bliskog prolaza 27. lipnja 1997. 
NEAR je izbliza snimio i asteroid (253) Mathilda. 
Opažanja sa Zemlje su pokazala, da mnogi 
među asteroidima ne mijenjuju sjaj samo zbog 
toga što mijenjaju udaljenost od Sunca i Zemlje, 
već je ustanovljeno da mnogi među njima mijen- 
juju sjaj tijekom više dana ili čak tijekom svega 
nekoliko sati. To je navelo astronome na zaključak 
da asteroidi nisu pravilna oblika i da se vrte oko 
vlastite osi rotacije. Da su manja tijela u Sunčevom 
sustavu često “krumpiroidnog" oblika prvi puta 
smo se zorno uvjerili vidjevši snimke Marsovih 
satelita Phobosa i Deimosa s letjelica Mariner. 
Feb 12 2000 04:13:00 Feb 12 2000 05:31:00 Sada je sasvim sigurno da su svi, ili barem oni 


JEUAPL. | manji asteroidi, nepravilnog oblika. U tome pred- 
Rotirajući Eros. Snimljeno s udaljenosti od 1800 km. njače (433) Eros i (1620) Geographos. 


Fah 12 2000 01:37:00 Feb 12 2000 03:21:00 

Eros je otkrio njemački astronom Gustav Witt 
sa zvjezdarnice u Berlinu, još 13. kolovoza 1898. 
godine. Pozornim opažanjem i mjerenjima 
promjene prividnog sjaja, ustanovljeno je da 
Eros mijenja sjaj u rasponu od 2,5" (magni- 
tude), a vrijeme promjene sjaja je 5 sati i 16 
minuta te da bi to trebalo biti vrijeme jednog 
okreta oko osi. Danas se zna da je to bila prilično 
točna pretpostavka (vrijeme rotacije je 5,27 sati, 
a dimenzije Erosa su 33x 13x 13 km). 

Baš je planetoid (433) Eros predviđen za po- 
sebnu misiju u programu istraživanja letjelica- 
ma. Program NEAR (Near Earth Asteroid Ren- 
dezvous) predstavlja prvu misiju programa 
NASA Discovery, a oblikovanje, izgradnja i up- 
ravljanje misijom povjereno je: The Johns Hop- 
kins University Applied Physics Laboratory (JHU/- 
-APL). Letjelica NEAR - Shoemaker (naziv je u 
toku same misije nadopunjen imenom nedavno 
preminulog poznatog planetologa G. Shoe- 
makera) lansirana je 17. veljače 1996. Prvo pri- 
bližavanje Erosu izvedeno je 1998, a u ovoj 
godine počela je završna etapa misije. Prve ovo- 
godišnje snimke Erosa letjelica je poslala 22. si- 
ječnja kada se nalazila na 29 000 km od njega. 
Približavanjem Erosu letjelica je slala sve 
detaljnije fotografije, a kada je 12. veljače bila 
na svega 1800 km, jasno su se vidjeli krateri 
promjera oko 160 metara. Kočenje letjelice 
obavljeno je raketnim motorom u trajanju od 57 
sekundi. NEAR je u ponedjeljak 14. veljače 
2000. godine, u 16 sati i 30 minuta po SEV-u, 
postao prvi umjetni satelit jednom od asteroida. 
Obilazeći oko Erosa na udaljenosti od oko 330 
km, letjelica šalje jasne i oštre fotografije. Eros 
je zaista izduženog oblika i još k tome savinut. 
Zanimljiva je snimka na kojoj se vidi veliki 
udarni krater promjera oko 5 km, u kojem se ra- 
zabiru detalji manji od 30 metara u promjeru. U 
sredini toga kratera jasno se vidi velika stijena 
koja se koturala prema njegovom dnu. Njegova 
veličina se procjenjuje na oko 50 metara. Tijelo 
koje je načinilo uvaj udarni krater, kliznulo je 
nakon udara i krenulo u svemir novom stazom 
oko Sunca. Kasnije će se kako se letjelica bude 
sve više približavala razaznavati i mnogo finiji 
detalji. 

Letjelica NEAR - Shoemaker priprema nam 
uskoro nova iznenađenja. Nakon boravka u kru- 
žnoj putanji s polumjerom od 50 km od središta 
Erosa (svibanj - kolovoz) planira se podizanje u 
visoku putanju kako bi se snimio Eros iz smjera 
Sunca, a u drugoj polovici prosinca planira se 
silaženje u nisku putanju (36 km), da bi se 


JHU/APL 


Veliki udami krater promjera 5,5 km snimljen s udaljenosti od 
209 km. Butući da Eros rotira 5,27 sati, a dubina lwatera 
iznosi 0,9 km, dlan za astronauta na dnu toga Iratera trajao hi 
samo 1 sat i 45 minuta. 


JHU/APL 
Površina Erosa sa visine od 52 km. Najmanji detalji koji se 
mogu zapaziti imaju samo 4 metra. 


nakon toga eventualno pripremilo meko spušta- 
nje na površinu Erosa, gdje je gravitacija ili sila 
privlačenja toliko malena, da će se spuštanje 
morati obaviti ne pucnjem, već “šaptom" raket- 
nog motora. 

Gustav Kren 

Novosti 


Cassini prošao 
asteroidni pojas 


Cassini je sedamnaesta svemirska letjelica 
koja je prošla kroz asteroidni pojas. Prije 1972. 
godine i proleta letjelice Pioneer 10 nije se 
znalo da li uopće letjelice mogu proći neošteće- 
ne. Međutim, astroidni pojas se više ne smatra 
opasnošću za letjelice i gotovo da se ne poduz- 
imaju nikakve posebne mjere zaštite, osim što 
letjelica svojim senzorima stalno vrši mjerenja 
gustoće prašine. 

Misija letjelice Cassini vezana je za prou- 
čavanja Saturna, njegovih prstenova, mjeseci i 
magnetskih polja. Također, na letjelici se nalazi 
i sonda “Huygens probe“ koja će se 2004. go- 
dine spustiti na površinu Titana, vjerojatno 
najzanimljivijeg Saturnovog satelita jer posje- 
duje atmosferu s velikim udjelom dušika, a de- 
tektirane su organske molekule i moguće je da 
postoje mora metana i etana. 


Umjetnički prikaz spuštanja sonde Huygens na Titan pred- 
viđenog za 2004. gorinu 


Cassini letjelica je izrađena suradnjom triju 
svemirskih agencija: NASA, ESA i Talijanske 
svemirske agencije (TSA). Lansirana je 1997 
godine, a dolazak u orbitu oko Saturna očekuje 
se 2004. godine. U međuvremenu letjelica je 
proletjela pokraj Zemlje i Venere, a sljedeća joj 
je postaja Jupiter, čija će ju gravitacija poslati 
prema Saturnu. 

Davor Krajnović 


Planeti manj 
od Saturna 


Otkrićem ekstrasolarnih planeta manjih od 
Saturna astronomi su osnažili uvjerenje da su 
planetarni sustavi drugih zvijezda slični našem. 


Prikaz planeta oko zvijezde 79 Celi 


Od tridesetak do sada otkrivenih planeta koji 
orbitiraju oko drugih zvijezda, svi su bili veličine 
Jupitera ili veći. Paul Butler sa Carnegie institu- 
ta u Washingtonu i Steve Vogt sa Sveučilišta 
Santa Cruz iz Kalifornije koristili su Keck teles- 
kop na opservatoriju Mauna Kea na Havajima i 
otkrili dva manja planeta. 

Prvi orbitira oko zvijezde HD46375, koja se 
nalazi u zviježđu Jednoroga, a udaljena je od 
nas 109 godina svjetlosti. Masa tog planeta, koji 
je od svoje zvijezde udaljen oko 6 milijuna kilo- 
metara iznosi oko 80% mase Saturna. 

Drugi novootkriveni planet ima još manju 
masu, 70% mase Saturna, a obilazi oko zvijezde 
79 Ceti (zviježđe Kit), također poznate kao 
HD16141, na udaljenosti od oko 52 milijuna 
kilometara. Ta zvijezda je od nas udaljena 117 
svjetlosnih godina. 

Sanjin Kovačić 


Ulyssesov neplanirani 
susret s repom kometa 


Tijekom svibnja 1996. godine satelit Ulysses 
(Odisej) posve je neočekivano prošao kroz rep 
kometa Hyakutake. Ovo se čini kao stara vijest, 
no još tada sakupljeni podaci su tek nedavno 


Novosti 


intrepretirani na pravi način. Naime, satelit 
Ulysses je lansiran 1990. godine kao zajednički 
program NASA-e i Europske svemirske agenci- 
je (ESA) da bi proučavao Sunce iz visoke orbite 
okomito na ravninu orbitirajućih planeta. 
Ulysses nema kameru za optički dio spektra, ali 
je zato opremljen različitim instrumentima, 
kojima ispituje elektromagnetske pojave na 
Suncu. 

Komet Hyakutake se pojavio tijekom 1996. 
godine kao jedan od najsjanijih kometa 20. sto- 
ljeća. Osim što je prošao vrlo blizu Zemlje ko- 
met je zanimljiv i po svom vrlo dugom repu, 
preko 460 milijuna kilometara, odnosno više 
od 3 Aj. U taj rep je slučajem uletio Ulysses, 
mjereći tako plinove i magnetska polja neuobi- 
čajena za Sunčev vjetar. Rep kometa nastaje 
otapanjem materijala od kojeg je sastavljena 
jezgra kometa kada se ona približi Suncu. Ovim 


Ulysses istražio kometni rep 


slučajnim prolaskom instrumenata kroz rep 
dobivaju se novi podaci o sastavu kometa, 
odnosno jedan novi pogled u prošlost, u doba 
formiranja Sunčevog sustava, kada se vjeruje 
da su kometi nastali. 

Davor Krajnović 


Chandra snimio 
udarne valove mlade 
supernove 


Nove slike supernove SN 1987A snimljene 
kamerom Chandra satelita u području X zraka 


prikazuju šireću ljusku vrućeg plina, koja je 
potvrđena i slikama HST-a. Međutim, slike 
poslane sa Chandra satelita objašnjavaju 
zašto se uopće vidi ljuska plina oko ostatka 
supernove. 


Izbačaj plina Supernove SN 1987A 


Vidljivi plin je zvijezda odbacila prije više 
tisuća godina dok je prolazila kroz različite 
faze u svojoj evoluciji koja je završila zabilježe- 
nom supernovom 1987. godine. Nastala ljus- 
ka plina se polagano širila hladnim svemir- 
skim prostorom ne odajući se sve dok je nisu 
dostigli udarni valovi zračenja i relativističke 
materije nastali pri eksploziji supernove. U 
proteklih 13 godina nakon eksplozije, pros- 
torom između zvijezde i ljuske plina širili su se 
udarni valovi noseći materiju brzinom od oko 
4500 km/s. Plinovi iza udarne fronte imaju 
temperaturu od oko 10 000 000 K pa se mogu 
vidjeti samo u X području spektra. 

Tijekom slijedećih godina udarna valna fron- 
ta će zapaliti (zagrijati na visoke temperature) 
još veće količine materijala iz ljuske plina, a 
također će nastati i povratna udarna fronta 
koja će krenuti prema središtu supernove i 
zagrijavati za sada još nevidljivu materiju koja 
je bila izbačena tijekom same eksplozije. 
Očekuju se još spektakularnije slike. 


Davor Krajnović 


Zanimljivo 


Polarna svjetlost nad Hrvatskom 


Doživljaj zanimljive, a iz naših krajeva vrlo rijetke 
pojave polarne svjetlosti opisuje nekoliko očevidaca 


Zagrebačka Zvjezdarnica: opažanje izos- 
talo - očevici se javljali telefonom 

Te je večeri bilo tmurno i oblaci nisu obećavali 
razvedravanje. Pola sata nakon ponoći, nas čet- 
vero posljednjih koji smo ostali na Zvjezdarnici u 
večeri s četvrtka na petak, 6. na 7. travnja 2000. 
godine, krenuli smo kućama. Još smo neko vri- 
jeme razgovarali na Ilirskom trgu podno Popova 
tornja, razlistanim stablima zaklonjeni od natri- 
jevog svjetla gradske rasvjete, prije nego što smo 
primijetili kako se nebo razvedrava. Bilo je već 
kasno, pa više nismo pomišljali o povratku na te- 
rasu i u kupolu do teleskopa. A da smo se odluči- 
li, imali bismo priliku vidjeti jedinstvenu pojavu u 
našim zemljopisnim širinama - pojavu polarne 
svjetlosti. No, te noći nas je sreća zaobišla. 

Ujutro sam došao rano i već pogled na auto- 
matsku telefonsku sekretaricu dao mi je naslutiti 
da se noćas “nešto" događalo. I zaista, automat- 
ska sekretarica registrirala je pozivni broj iz 
Krapine ili okolice. Odmah sam nazvao i dobio 
vezu s gospođom Terezijom Hrbut. Ona je desetak 
minuta prije nego što nas je nazvala, kroz prozor 
primijetila crvenilo na nebu. Izašla je van sa 
suprugom Božom. Žive u okolici Klanjca. Još uvi- 
jek osjetno uzbuđena opisala je doživljaj: “To vam 
je Klanječka Gora, mjesto prema Tuhlju. Prvo smo 
mislili da se radi o požaru negdje iza brda. Obris 
susjednog brežuljka i siluete voćaka, jasno su se 
razabirale. Htjeli smo pozvati policiju ili vatro- 
gasce, ali smo onda shvatili da je to nešto drugo i 
odmah tražili broj Zvjezdarnice u Zagrebu. Kada 
se javila automatska sekretarica, nismo ostavili 
nikakvu poruku. Pojavu smo dugo gledali, a 
ujutro vas namjeravali ponovo nazvati. Sada ste 
nas pretekli“. 

Ubrzo se javila i gospođa Dina Filipović s Bu- 
kovca u Zagrebu. Ona je, čim je vidjela ovu poja- 
vu, neznavši o čemu se radi, prvo nazvala Centar 
za uzbunjivanje. Na njen upit nisu mogli reći 
ništa drugo nego da ne znaju o čemu se radi. No, 


gospođa Filipović se brzo snašla. Uzela je video 
kameru i snimila pojavu. 

Javilo se još troje očevidaca, koji nisu bili voljni 
ostaviti svoje podatke. Ali su na našu molbu ipak 
srdačno pristali gospodin Zdenko Prevarić iz 
Križevaca i gospodin Kristian Murselović iz 
Topuskog. “Nebo je bilo zagasito crveno i nije bilo 
nikakve refleksije na okoliš. Sve ovo sam proma- 
trao dugo" - ispričao je Prevarić. “Više od pola sa- 
ta sigurno, a možda i jedan sat i stalno sam gle- 
dao prema sjeveru“. 

Gospodin Murselović je, gledajući iz Topuskog, 
pojavu opisao ovako: "Pojava je bila vidljiva najs- 
jajnije prema Zagrebu, a brdo koje smeta pogledu 
u tom smjeru, zove se Nikolino Brdo. Tamo se na- 
lazi groblje. Skoro pola neba bilo je crvenkasto". 
Daljnji opis jasno odaje, da je izgledalo kao da 
nešto negdje gori, a crvenilo putuje nebom. Crve- 
nilo nije bilo jednoliko, a sjaj neba se mijenjao. 
Svakog od očevidaca upoznao sam ukratko o ka- 
kvoj se rijetkoj pojavi radi, a podaci o njima zabil- 
ježeni su radi vjerodostojnosti opisa i vremena 
pojave polarne svjetlosti. Mladi s kojima sam se 
rastao na Ilirskom trgu i moja malenkost osobno, 
požalili smo što nismo još malo ostali pod kapom 
nebeskom. Takva se pojava u našim širinama vidi 
najviše jednom u životu - ili nikada. Eto što je 
pravi astronomski peh! 

Gustav Kren 


Iz Vinkovaca je uspjelo fotografiranje 
(fotografije su objavljene u rubrici Astro galerija) 


Dana 6. travnja 2000. godine u večernjim sati- 
ma sam pratio situaciju na www stranici: 
http://www.sel.noaa.gov/today.html, jer sam oče- 
kivao burne promjene u magnetskom polju 
Zemlje zbog izrazite Sunčeve aktivnosti nekoliko 
dana ranije. Prijatelj mi je pričao da je iz Slovenije 
viđena polarna svjetlost davne 1989. godine. 
Pomislio sam da bi se možda mogla i sada vidjeti, 


Zanimljivo 


ali sam oklijevao. Tek nakon nekoliko sati, točnije 
u 2:45 izašao sam na prozor i vidio crvene 
prozirne “oblake" u pravcu sjeveroistoka. 

Bio sam poprilično zbunjen, jer nisam vjerovao 
svojim očima. Polarna svjetlost je bila dosta “viso- 
ka", tj. negdje od 30-40 stupnjeva iznad hori- 
zonta, što me dopunski zbunilo, jer sam očekivao 
pojavu na samom horizontu. Pomislio sam da je 
kriva natrijeva gradska rasvjeta, ali ona bi davala 
žućkasti odsjaj niske naoblake. Pošto živim u 
južnom dijelu grada, uzeo sam fotoaparat i trono- 
žac i odvezao se do izlaza iz Vinkovaca prema 
Nuštru kako bih izbjegao svjetlosno zagađenje, 
tzv. “Light Polution“, tj. osvjetljavanje niske nao- 
blake uličnom rasvjetom. Polarna svjetlost već je 
slabila i nisam imao vremena razmišljati, nego 
sam okrenuo fotoaparat prema najjačem dijelu 
aurore i stavio na dugačku ekspoziciju. Bila su 
negdje oko tri sata. Nakon otprilike 4 minute zat- 


Tumačenje znanstvenika 


Što je polama svjetlost 

Polarna svjelost (sjeverna svjetlost, sjeverna zora 
ili prema lat. međunarodni termin: aurora borealis) 
je vrlo lijepa i neobična svjetlosna pojava u atmos- 
feri, u nas dosta rijetka , što će reći vidi se 2-3 puta 
kroz 3 desetljeća. Međutim, to je česta, gotovo 
uobičajena pojava, za vedrih noći u polarnim kraje- 
vima obiju Zemljinih polutki (ovalni pojas između 
60% i 80% zemljopisne širine - vidi sliku). Na sjever- 
noj polutki se u početku pojavljuje kao svjetlosni 
luk iznad sjevernog horizonta, a na južnoj polutki 
iznad južnog horizonta (aurora australis što znači 
južna zora). Polarna se svjetlost javlja znatno rjeđe 
u umjerenim zemljopisnim širinama a naročito je 
rijetka u ekvatorijalno području (aurora tropicalis). 

Viđenje pojave iz tih krajeva vezano je uz raz- 
doblja pojačane Sunčeve aktivnosti (s periodom od 
oko 11 godina) ili uz nenadanu pojavu snažnih 
bljeskova na Sunčevoj površini, a može biti popra- 
ćena snažnim magnetskim olujama u Zemljinom 
vanjskom magnetskom polju. 


Kako nastaje polarna svjetlost 

Pojava polarne svjetlosti u atmosferi nastaje u 
njenim visokim slojevima (na visinama od 100 do 
1000 km nad Zemljinom površinom). Najčešće se 
razvija na visini od oko 100 km. Pojava je posljedica 
procesa sudarne ionizacije između nabijenih čestica 
Sunčeva ili kozmičkog podrijetla s neutralnim česti- 
cama Zemljine atmosfere. Čestice Sunčeva ili 


vorio sam zaslon, pošto je naišao automobil iz 
pravca Nuštra, koji bi mi mogao upropastiti sni- 
mak. Nakon toga je pojava bila toliko blijeda, da 
se nije isplatilo ništa snimati. Okrenuo sam fotoa- 
parat prema mjestu Nuštar i snimio drugu foto- 
grafiju gdje se vidi i “Light Polution" ispod aurore. 
Vrijeme, negdje oko 03:20 sati. Ovaj puta, pošto je 
pojava bila dosta slaba osvjetljavao sam film oko 
7 minuta. Bolji bi za te prilike bio širokokutni 
objektiv, ali ga nemam. 

Drugi dan, ali tek poslije podne nazvao sam Zv- 
jezdarnicu Višnjan i pitao gospodina Korada Ko- 
rlevića, da li je moguće da se vidjela polarna svjet- 
lost iz naših krajeva. Odgovor je bio potvrdan, s 
tim što mi je rekao da sam došao na sam “kraj 
predstave", tj. da se te večeri polarna svjetlost vid- 
jela u tri navrata, a ja sam snimio samu završnicu. 

Milan Karakaš, Vinkovci 
E-mail: mkarakas(ovk.tel.hr 


kozmičkog podrijetla prodru u Zemljinu atmosferu 
vođene i ubrzane silnicama Zemljinog vanjskog 
magnetskog polja (magnetosfera). To polje popri- 
majući ljevkasti oblik, iznad magnetskih polova 
biva pojačano i usmjereno okomito na Zemljinu po- 
vršinu. U sudarnom procesu atmosferska neutralna 
čestica postaje ionizirana i pobuđena što se očituje 
u raznobojnom svjetlucanju, ovisno o vrsti pobuđe- 
ne čestice. Molekulski kisik emitira više nijansi cr- 
vene boje, ionizirana molekula dušika emitira plavu 
i ljubičastu boju, itd. Svjetlosne tvorevine poprima- 
ju razne oblike (pruge, lukovi, draperije, vijenac), 


Područje oko sjevemog pola u kojem se najčešće javlja 
polarmma svjetlost 

Nove knjige 


Heather Gouper i Nigel Henhest 


Enciklopedija SVEMIRA 


Znanje, Zagreb 


Lj L e. 

Ho SVEMIRA, knjiga što su je napi- 
sali poznati promicatelji astronomije Heather 
Couper i Nigel Henbest, još je jedno u nizu pre- 
poznatljivih, kvalitetnih i bogato opremljenih iz- 
danja londonske izdavačke kuće Dorling Kinder- 
sley. 


Izvornik je izdan 1999. godine, a evo zahvalju- 
jući zagrebačkoj izdavačkoj kući Znanje, već ove 


Dragica Varat i Željko Andreić 


Astronomska početnica 


Profil international, Zagreb 


stronomska početnica namijenjena je 
Ai učenicima osnovne škole koji 
se po prvi puta susreću s astronomijom kao 
izbornim predmetom ili kao izvannastavnom 
aktivnosću. Isto je tako pogodna i za samostalni 
rad ili rad u manjim grupama na ljetnim škola- 
ma astronomije. 

Autori ove početnice su Dragica Varat, učitelj- 
mentor s 30 godina iskustva u razrednoj nastavi 
i skoro isto toliko “staža“ u astronomskoj edu- 
kaciji, te dr.sc. Željko Andreić, fizičar, iza kojeg 
je 20 godina znanstvenog rada i koji je preko 25 
godina prisutan u edukaciji astronomije, kako 
učenika tako i nastavnika, kroz sustav natjecan- 
ja i na ljetnim školama astronomije. 


godine pojavio se njen hrvatski prijevod. Knjiga 
ima nešto više od 300 stranica i šest poglavlja 
(Promatranje svemira, Istraživanje svemira, Pla- 
neti i mjeseci, Zvijezde, Galaktike i dalje od njih, 
Promatranje neba) u kojima su sveobuhvatno 
prikazane astronomske i astrofizičke spoznaje, od 
tehnika i metoda istraživanja svemira do znanja 
o općem ustroju i razvoju svemira, tijela Sunčeva 
sustava, zvijezda i galaktika. Tekst je pisan veo- 
ma jednostavno i lako je čitljiv. Prožet je recent- 
nim rezultatima istraživanja i dopunjen brojnim 
pažljivo odabranim ilustracijama, preglednim 
tablicama s podacima o svemirskim tijelima i po- 
vijesnim prikazima razvoja astronomskih spoz- 
naja. Na prvim stranicama “Enciklopedije svemi- 
ra" čitatelj se može upoznati s općom koncep- 
cijom knjige i načinom traženja određenih poj- 
mova. Dodatak sadrži popis astronomskih nazi- 
va, povijest astronomskih zbivanja, životopise 
svjetskih astronoma te rječnik astronomskih poj- 
mova. Posebnu vrijednost knjizi daje tehnička 
opremljenost. S tvrdim uvezom i sjajnim papi- 
rom, te s nekoliko ilustracija u boji na svakoj st- 
ranici, prelistavanje i čitanje predstavlja pravo za- 
dovoljstvo. Dodamo li tome znalački prijevod Ru- 
djera Jenya, postat će nam jasno da bi svaki lju- 
bitelj astronomije i prirodoslovlja želio imati ovu 
knjigu u svojoj kućnoj biblioteci. 

Dr.sc. Dragan Roša 

Početnica je prilagođena postojećem izved- 
benom planu i programu astronomije, a zasno- 
vana je na pedagoškom principu “od poznatog 
prema nepoznatom". Obiluje slikama, kartama 
neba i crtežima, nije zaboravljen ni mali rječnik 
pojmova, a treba spomenuti i predloške za izradu 
sunčevog sata i vrteće karte zvjezdanog neba. 

Sanjin Kovačić 


Zanimljivo 

mogu biti jednolične ili zrakaste strukture, a svi 
navedeni parametri mogu biti stalni ili mirni od- 
nosno promjenljivi (boja, oblik, struktura, položaj). 
Istovremenim pojavljivanjem polarne svjetlosti i 
magnetske oluje u visokoj atmosferi, dolazi do in- 
dukcije snažnih električnih struja na većim visina- 
ma (reda veličine 106 A). Posljedica toga može biti 
indukcija visokog električkog potencijala u metal- 
nim vodičima na površini Zemlje, kao što su tele- 
fonski i električni kablovi pa i dijelovi onih Zem- 
ljinih slojeva koji sadrže dosta metala. S tim u vezi 
dolazi do smetnji kao npr. pregaranje osigurača na 
električnim instalacijama, prekid telefonskih veza 
ili daljinskog prijenosa električne energije, smetnje 
u radio-emisijama itd. 


Polarna svjetlost u našim krajevima 

Polarna svjetlost opažena je u nas noću 10. na 11. 
veljače 1958. godine, zatim 1, 8.na 9.i 11. studenog 
1991. godine, te nedavno, noću 6. na 7. travnja 
2000. To znači da je prošlo više od 30 godina između 
prethodnih opažanja, dok se vremenski razmak 
između predzadnjeg i najnovijeg opažanja sveo na 
razdoblje kraće od 8 godina. 

Hrvatska, kao i veći dio Europe leži izvan pod- 
ručja redovitog pojavljivanja polarne svjetlosti, te 
pojavu vidi samo onda kada je ona naročito izraže- 
na u polarnom pojasu. U takovim slučajevima su 
oblici svjetlosnih tvorevina u polarnom području 
obogaćeni raznolikošću oblika i boja među kojima 
prevladava crvenilo. 

Time se tumači zašto svi zapisi (unatrag više od 
200 godina) o polarnoj svjetlosti iz naših krajeva 
spominju prvenstveno crvenilo ili rumenilo iznad 
sjevernog obzora, dok se žuta, zelena ili druge boje 
rijetko spominju. Svjetlosni oblici poput luka, zavje- 
sa ili vijenaca, česti i tipični u polarnim krajevima, 
u nas su rijetko viđeni. 


Kako i vi možete sudjelovati u projektu 
opažanja polame svjetlosti 
Polarna svjetlost se istražuje pomoću mjernih 
instrumenata (optički instrumenti, spektrometri, 
magnetometri i dr.), ali i na temelju podataka pri- 
kupljenih vizualnim motrenjima. Podaci vizualnih 
motrenja ili opažanja predstavljaju najdulje nizove 
podataka o polarnoj svjetlosti i služe kao podaci pri- 
druženi mjerenjima. Međutim, podaci vizualnih 
opažanja su nezaobilazni kada nema podataka ins- 
trumentalnih mjerenja. Oni moraju saržavati vjero- 
dostojne zapise o nekoliko parametara, karakteris- 
tičnih za pojavu, a očevici ih s lakoćom opisuju. 
Ako opazite polarnu svjetlost ispunite našu upi- 
tnicu (anketu). Upitnica sadrži pitanja koja se od- 


nose na spomenute parametre, a odgovarajući na 
njih, očevici pomažu stručnjacima da objektivno 
utvrde karakteristike te neobične, u nas rijetke po- 
jave. Pitanja su pripremljena prema međunarodnim 
pravilima opažanja. Na taj način se opis jedne po- 
jave raznih očevidaca može uspoređivati s poda- 
cima iz područja naše zemlje i izvan nje. Podaci tako 
mogu poslužiti u međunarodnoj razmjeni podataka 


postati temelj znanstvenih istraživanja. 
Dr.sc. Inga Lisac 


Geofizički zavod Andrija Mohorovičić, 
Horvatovac bb, 10000 Zagreb 
E-mail: lisac(Qrudjer.irb.hr 


UPITNICA 0 POLARNOJ SVJETLOSTI 
Polarna svjetlost je viđena dana: 
u trajanju od do 
Mjesto: Općina: 
Gdje ste se nalazili kada ste pojavu opazili 

(na otvorenom npr. dvorište, vrt ulica polje 
planina, kućni balkon ili terasa...) za 
Vrsta Polarne svjetlosti prema obliku: 

1. Svjetlosne Pruge ili lukovi što se protežu od 
istoka Prema zapadu iznad sjevernog horizont 
sa oštrim donjim rubom. . 
2. Pokretne svjetlosne tvorevine Često zrakaste 
strukture i obojane, naglo mijenjaju položaj i 
osvijetljenost, često se razviju iz odd LE 
3. Svjetlosne tvorevine nepravilnog oblika i ma 
Pravilno raspoređene po nebeskom svodu 2 
kad kao da izrastaju iz horizonta no 
do Zenita (središnji dio neba iznad opažača) ii 
Mom jakosti svjetla: 

' S Ek NE no 
Pe o Ea Svjetlosti Mliječne staze 
2. Podjednako svj i ih visoki 
I suo tankih visokih oblaka 
3. Podjednako svjetlosti 
mjesečinom. 

4. ne od svjetlosti oblaka obasjanih 
mjesečinom. 

5, Promjenljiva jačina svjetlosti. 

Položaj polarne svjetlosti na nebeskom svodu: 
3 a 30* iznad sjevernog horizonta. " 
Ma ae 60" iznad sjevernog horizonta. 
Boja polarne Svjetlosti: 

1. Sjajno bijela. 

2. Plavo-zelena i ljubičasta. 

3. Crvena. 

4. Zutai narančasto-crvena. 
Posebne Primjedbe: 

Opažač (ime Prezime, adresa, 


sati. 


gustih oblaka obasjanih 


tel. broj): 


fistronomija u školama i društvima 


Seminar na 
Zvjezdarnici 


Zagrebačka zvjezdarnica bila je domaćin 
tradicionalnog Seminara iz astronomije za 
učitelje i nastavnike. Seminar su organizirali 
Ministarstvo prosvjete i športa Republike Hr- 


U predahu između predavanja, polaznici seminara mogli su 
promatrati veliku grupu Sunčevih pjega projekcionom 
tehnikom. 


vatske i Hrvatsko astronomsko društvo, a cilj 
mu je stručno usavršavanje prosvjetnih djelat- 
nika koji u svojim školama vode izbornu nas- 
tavu iz astronomije ili fakultativne grupe u 
okviru slobodnih aktivnosti. 

Glavna tema ovog seminara bila je spek- 
troskopija u astrofizici, a predavači su bili 
naši istaknuti stručnjaci: dr.sc. Željko Andreić, 
dr.sc. Roman Brajša, dr.sc. Krešimir Pavlovki, 
dr.sc. Drago Roša, Miroslav Varat, prof. i Dragi- 
ca Varat, prof. 

Do kraja sezone planiraju se još dva slična 
seminara, 26. lipnja također na Zvjezdarnici u 
Zagrebu i 25. srpnja na otoku Prviću u okviru 
Astronomske ljetne škole. 


Dio predavača i sudionika seminara oko kupole glavnog 


X : dr.sc. Roman Brajša 
teleskopa Zvjezdarnice. J 


Ljetna škola na Prviću 


Otok Prvić kraj Šibenika bit će ove godine ponovo domaćin 
Astronomske ljetne škole za učenike osnovnih i srednjih 
škola. Polaznici će biti podijeljeni u tri dobne skupine s odvo- 
jenim programima. Najmlađi će upoznavati osnove opažačke 
astronomije, stariji će izvoditi zadane projekte, također temel- 
jene na astronomskim motrenjima, dok će napredna grupa 
obrađivati zanimljive teme iz područja astrofizike. 

Stručni voditelj škole je dr.sc. Željko Andreić, a voditelji po 
skupinama su naši istaknuti astronomi, te iskusni nastavnici i 
pedagozi. 

Ljetnu školu astronomije organiziraju Savez amaterskih 
astronomskih društava Hrvatske, Hrvatsko astronomsko 


društvo i Ministarstvo za prosvjetu i šport Republike Hrvatske. Teleskopi će i ove > “uznemiravati 
Sanjin Kovačić noćno nebo Prvića. 

Ljetno nebo 


Gustav _Kren 


Zahvaljujući pogledu u zvjezdani svod i prozirnoj Zemljinoj atmosferi, ovdje dolje na Zemlji 
čovjek nikada nije bio zarobljenik vlastitog doma u Svemiru. Mogao se umno razvijati kroz 
spoznaje i poglede na svijet i život. Mogao je maštati i željeti dohvatiti nedosežan nebeski 
beskraj. Zvijezde, koje na svojim golemim udaljenostima hite prostorom, za ljudskog vijeka 
ostaju kao učvršćene na svojim nebeskim mjestim, kao da stoje. Zato su ih i nazvali stajaći- 
cama, a planete, čije je kretanje vidljivo, zvijezdama lutalicama .Premda su prošla ne samo 
stoljeća nego 1 tisućljeća od vremena starih Helena i Rimljana, koji su dobrom dijelu zviježđa 
dali imena, baš zato što su zvijezde “stajaćice", još uvijek možemo vidjeti sve slavne mitološke 
junake, što su ih oni u preslikali na nebesa i prepoznali u rasporedu zvijezda, podjelivši tako 


nebeski svod na zviježđa. 


Izgled neba sredinom lipnja oko 
21 sat (22 sata po SEV-u) 

Još traje smiraj dana i nebo je tek tamnopla- 
vo kad se pojavljuju prve, prividno najsjajnije 
zvijezde. Najprije se naziru one najsjajnije, a 
nakon potpunog smračivanja i sjajni trag 
Galaktike. Nazivamo je još i Kumova Slama ili 
Mliječna Staza. U ovo doba godine i doba noći, 
proteže se poput svilenkastog vela iz pravca 
sjevera, prolazeći nad istočnim obzorom (hori- 
zontom), na oko pola visine od od obzora do 
zenita, pa do pravca juga, gdje se gubi iza linije 
obzora. Jugozapadno od zenita blista Arktur u 
zviježđu Volara, a istočno od zenita Vega u Liri. 
Sjeveroistočno je Deneb u Labudu, a 
jugoistočno Altair u Orlu. Ove tri sjajne zvijezde 
tvore tzv. “ljetni trokut" po kojem je lakše 
snalaženje na nebeskom svodu tijekom ljetnih 
mjeseci. Na jugu crvenkasta zvijezda je Antares 
u Škorpionu. 


Izgled neha sredinom smnja oko 
21 sat (22 sata po SEV-u) 

Mliječna Staza je internacionalni naziv za 
našu Galaktiku, naš stotinama milijardi zvijez- 
da krcati vrtložno oblikovani zvjezdani grad. Uz 


nama najbliže i najsjajnije zvijezde koje vidimo 
pojedinačno slobodnim ili golim okom, a ima ih 
više tisuća, ostale silne milijarde sunaca sličnih 
našem, stopljene su u zajednički bljesak, koji 
svake noći krasi nebeski svod. 

Zvježde Herkul ljeti je gotovo u zenitu 

U galaktičkom tragu nanizala su se dobro 
nam znana zviježđa. Uz sjeverni obzor nalazi se 
Perzej, a malo višlje Kasiopeja, dok Cefeja nalaz- 
imo visoko nad obzorom. Najbliže zenitu, 
najvišljoj točci nad nama, nalaze se Labud i Lira 
sa sjajnim zvijezdama Denebom i Vegom. U 
pravcu juga i jugozapada nalaze se zviježđa: 
Ždrijebe, Lisica, Dupin, Strijelica, Orao, Tijelo 
Zmije, dio Zmijonosca, te Strijelac i Škorpion 
koji je nisko nad obzorom. 


Izgled neba sredinom kolovoza 
oko 21 sat (22 sata po SEV-u) 

Na čistom noćnom nebu lako prim- 
jetljivi trag Mliječne Staze položen je visoko nad 
obzorom. Uzdiže se iz pravca sjeveroistoka, pro- 
lazi istočno od zenita i spušta prema obzoru u 
pravcu jug-jugozapad.Tri sjajne zvijezde, vrhovi 
“ljetnog trokuta", sada su visoko na nebeskom 
svodu. Nadomak zenitu su Vega i Deneb, dok je 
Altair južno od zenita.Arktur je već nisko nad 
zapadnim obzorom. Lik Velikih Kola sada je nad 
sjeverozapadnim obzorom, a Antares vrlo nisko 
na jugozapadu. 


Zanimljivosti ljetnog neba 

Od sjajnijih objekata vidljivih i malim 
lovačkim dalekozorom, preporučujemo potraži- 
ti dva kuglasta zvjezdana skupa u Herkulu. To 
su M13 i M92. Oba se lijepo vide kao kuglolike 
svijetle mrlje. Prvi među njima, prividno je veći 


M8, dituzna maglica "Laguna" u Strijelcu 


i sjajniji. Astronomima amaterima, simbol je i 
školski primjer izgleda kuglastog skupa. 
Svjetlost od M13 do nas putuje oko 25.000 god- 
ina, a od M92 čak 28.000 godina. Oba pripada- 
ju takozvanom Galaktičkom Halou (halo = 
grčki; gumno, okruglo, omotač, prsten oko 
nečega). To znači da fizički pripada našem 
zvjezdanom sustavu, Mliječnoj Stazi. Kako 
bismo stekli potpuni dojam o dimenzijama ovih 
zvjezdanih nakupina, koje sadrže nekoliko stoti- 
na tisuća gusto smještenih zvijezda, treba znati 
da svjetlost od jednog do drugog kraja M13 
putuje čak 170, a u drugom slučaju oko 100 
godina. Brzina svjetlosti iznosi oko 300.000 
kilometara u sekundi, a udaljenost od Zemlje 
do Mjeseca svjetlost prevaljuje za malo više od 
jedne jedine sekunde. Gibajući se prostorom 
jednakom brzinom, svjetlosnoj zraci treba oko 
osam i pol minuta od Sunca do Zemlje. 
Poznajemo li te omjere, lakše ćemo shvatiti 
veličinu navedenih kuglastih skupova. 

Još jedan kuglasti zvjezdani skup vidljiv je u 
Lovačkim Psima, blizu granice sa zviježđem 
Volara. Glavna i najsjajnija zvijezda u Volaru je 
Arktur, pa je kod traženja poželjno prvo pronaći 
Arktur. M3 je također vidljiv malim daleko- 
zorom, a njegov prividni sjaj je reda veličine iz- 
među sjaja dva prethodno opisana skupa (oko 
4,5 magnitude). 

Znameniti zvjezdani sustav Mizara i Alkora, 
moguće je vidjeti i slobodnim (golim) okom, a 
vrlo lijepo izgleda već malim dalekozorom. Mi- 
zar je jedna od sedam sjajnih zvijezda u liku Ve- 
likih Kola koja se nalaze u zviježđu Velikog 
Medvjeda. Koristite li mali astronomski teles- 
kop ili dvogled, “provjerite“ dvije zvijezde u 
rudu Velikih Kola. Zeta (Č) ili Mizar, “srednja" u 
rudu Velikih Kola, ima uz sebe zvijezdu oko 
četvrte (411) zvjezdane veličine. To je Alcor 
(Alkor). U stručnoj i popularnoj astronomskoj 
literaturi, prividna veličina Alcora navađa se 
različito; od 4,5M do 5,5M, Alcor od davnina 
služi za provjeru dobrog vida. Tko je jasno vidi, 
ima vrlo oštar i dobar vid. Eto prilike za provjeru 
vlastitog vida! Koristite li se malim daleko- 
zorom, uz Mizara i Alcora, u vidnom polju svog 
optičkog pomagala, vidjet ćete još nekoliko zvi- 
jezda. 

Malo jačim amaterskim teleskopom moguće 
je vidjeti planetsku maglicu M27 u Lisici, poz- 

natiju pod nazivom Dumbbell. Jednakim teles- 
kopom, promjera objektiva oko 100 do 120 mm, 
moguće je vidjeti slabašni srebrnkasti prsten 
koji se krije između zvijezda beta i gama (fi y) 
u Liri. To je još jedna planetska, tzv. prstenasta 
maglica M57. Naziv nema nikakve veze s plan- 
etima, osim što po izgledu ovi objekti podsjećaju 
na planete. 

Zviježđa Herkula (Hercules) i Zmijonosca 
(Ophiuchus) obiluju kuglastim skupovima zvi- 
jezda. M13 i M92 u Herkulu vidljivi su i golim 
okom, a vrlo lijepo i dojmljivo već malim dur- 
binom. U ovo doba godine u povoljnom položa- 
ju za promatranje, nalazi se i zviježđe Zmijo- 
nosca s nekoliko sjajnih kuglastih skupova. To 
su: M9, M10, M12, M14i drugi. Najsjajniji kug- 
lasti skup u Zmijonoscu jest M10. Ovaj, 16.000 
s.g. udaljeni skup, prividnog sjaja oko 7", na 
nebu vidimo pod kutem od oko 8' (kutnih min- 
uta), dok mu je stvarni promjer oko 80 s.g. 
Kuglasti skup M9 je prividnog promjera oko 3'i 
prividne magnutude ili prividnog sjaja 8,5". 
M12 je samo koji stupanj sjeverozapadno od 
M10. 

Tek nešto više od 3" južno od nebeskog ekva- 
tora, smjestio se M14, kuglasti skup udaljen od 
nas 23.000 s.g., prividnog promjera oko 3" i oko 
osme prividne magnitude. Skupovi M19 i M62 
nalaze se u južnom dijelu zviježđa Zmijonosca. 
Ne koristeći nebeske koordinate, tražimo ih 
istočno (lijevo) od Antaresa. Prvi je prividnog 
promjera oko 5' i pravoga promjera oko 30 s.g., 
udaljen oko 20.000 s.g., a na nebu ga vidimo, 
zbog zajedničkog sjaja svih zvijezda u njemu, 
kao zvijezdu 7M. Drugi je jednake magnitude, 
prividnog promjera 6'. Poznato je da ima dva- 
desetak promjenljivih zvijezda. A tu je i kuglasti 
skup M107, oko 9, Od nas ga dijeli oko 10.000 
s.g, dok mu je pravi promjer oko 50 s.g. 
Nalazimo ga dva do tri kutna stupnja jugoza- 
padno od zvijezde 6 Zmijonosca. 

Uz spomenute objekte, svi marljivi čitatelji 
ČIS-a, koji časopise brižno spremali, naći će u 
njima, uglavnom u ovoj rubrici, opise još mno- 
gih drugih, sjajnih nebeskih ljepota. Spome- 
nimo samo da je malo zviježđe Berenikine Kose 
krcato galaktikama, udaljenim zvjezdanim gra- 
dovima, od kojih su neki, za odličnih atmosfer- 
skih uvjeta, vidljivi i srednjim amaterskim da- 
lekozorom promjera objektiva 80 do 100 mm. 


M13 u Herkulu. Najpoznatiji kuglasti skup Sjevernog neha. 


Tu je i mnoštvo dvostrukih zvijezda, od kojih 
svaka komponenta blista drugom bojom. Uz 
lanjska godišta ČIS-a, bilo bi praktično imati i 
neku nebesku kartu. Kad smo daleko od kuće, 
u prirodi, za snalaženje na nebu (ali ina Zemlji) 
i traganje za nebeskim tijelima, izuzetno koris- 
no poslužit će vrteća nebeska karta, uz čiju 
pomoć je vrlo lako snalaženje na nebeskom 
svodu. 

Želim vam vedro nebo, uživanje u opažanju i 
ugodan ljetni odmor uz pozdrav: “Do čitanja u 
jesen!“ 


Položaji planeta tijekom ljeta 
2000. godine 

Merkur je Suncu najbliži planet, pa se oko 
njega najbrže i kreće. Uvijek prividno u blizini 
naše zvijezde, za opažača na Zemlji brzo mijen- 
ja svoje nebeske položaje. U gornjoj konjunkciji 
ili iza Sunca, u ovom razdoblju, Merkur se 
nalazi u dva navrata. Prvi puta u utorak 9. svib- 
nja te 22. kolovoza. Između Zemlje i Sunca, to 
jest u donjoj konjunkciji, Merkur se nalazi u 
četvrtak 6. srpnja. U istočnoj elongaciji ili otk- 
lonu od Sunca, na oko 2A4E, nalazi se u petak 9. 
lipnja, kada je vidljiv nad zapadnim obzorom 
kratko vrijeme nakon zalaska Sunca. Vidljiv 
ujutro nad istočnim obzorom, kratko vrijeme 
prije izlaska Sunca, nalazi se u četvrtak 27. srp- 
nja, kada će njegov otklon od Sunca biti oko 
dvadeset kutnih stupnjeva (20%W). Merkur je 


Naše nebo 


PrLak 


MEDVJED 


Pogledajte! 


SJEVER 


ahe = krizna 


ISTOK 


najlakše pronaći nekoliko dana prije i poslije 
neke od elongacija. Tada se i manjim astronom- 
skim amaterskim dalekozorom može vidjeti 
njegov osvijetljeni dio, nalik Mjesecu u jednoj 
od “četvrti“. U vrijeme oko donje konjunkcije, 
njegov lik je prividno veći, ali debljina vidljivoga 
“srpa“ se stanjuje. 

Venera je u nedjelju 11. lipnja u gornjoj kon- 
junkciji, to jest iza Sunca, pa je nekoliko mjese- 
ci prije i poslije toga datuma u nepovoljnom 
položaju za opažanja. Na večernjem nebu pojav- 
ljuje se tek sredinom jeseni. 

Mars je u subotu 1. srpnja u konjunkciji sa 
Suncem, što znači iza njega. U jutarnjim satima 
prije izlaska Sunca može se vidjeti tek krajem 
kolovoza. Vrlo slabog je sjaja i teško ga je 
pronaći. 

Jupiter početkom travnja zalazi oko 20 sati i 
40 minuta. U ponedjeljak 8. svibnja nalazi se u 
konjunkciji sa Suncem (iza Sunca). Na jutarn- 
jem nebu moguće ga je pronaći tek sredinom 
prve polovice lipnja. Početkom srpnja izlazi oko 
2 sata i 40 minuta, a krajem kolovoza oko 23 
sata po ljetnom vremenu. Do 28. svibnja kreće 
se zviježđem Ovna, a potom prelazi unutar 
dogovorenih nebeskih granica zviježđa Bika. 
Nakon što je na nebeskom svodu “pretekao" 

planet Saturn, sredinom srpnja svojim sjajem 
krasi nebo između otvorenih zvjezdanih skupo- 
va Vlašića (Plejade ili M45) i Hijada. 

Saturn se kreće prividno vrlo blizu planeta 
Jupitera. Ova dva najveća planeta Sunčevog 
sustava kao da se “utrkuju". Saturn je gotovo 
dvostruko udaljeniji od Sunca nego Jupiter, pa 
se na stazi kreće sporije te zato mora zaostati za 
njim. U ovom razdoblju Saturn se kreće na 
nebeskoj granici zviježđa Ovna i Bika, a u srije- 
du 10. svibnja je u konjunkciji sa Suncem. 
Početkom lipnja u Zagrebu Saturn izlazi u 4 sata 
i 20 minuta po ljetnom vremenu. Za detaljnije 
podatke za sve planete vidjeti “Bolid"- godiš- 
njak za 2000. godinu. 

Vremena su izražena u ljetnom vremenu (SEV +1) 

Uran je u zviježđu Jarca. U opoziciji sa 
Suncem (nasuprot Suncu) nalazi se u petak 11. 
kolovoza. Od 25. svibnja na nebu se kreće retro- 
gradno (natraške). Sredinom svibnja izlazi oko 
pola sata nakon ponoći, a sredinom kolovoza 
oko 19 sati i 40 minuta po ljetnom vremenu. 

Neptun je zajedno s Uranom u zviježđu 
Jarca. Kreće se natraške ili retrogradno od 8. 
svibnja. Nasuprot Suncu, to jest u opoziciji, na- 
lazi se u četvrtak 27. srpnja. Vidljiv je tek astro- 
nomskim amaterskim teleskopom. 

Pluton je vidljiv samo većim astronomskim 
teleskopom ili fotografski. Kreće se zviježđem 
Zmijonosca, a u opoziciji sa Suncem je dana 1. 
lipnja. 


Obavijesti e Nagradni natječaj 


Glavna skupština IAU 
u Manchesteru 


XXIV. Glavna skupština Međunarodne astro- 
nomske unije (IAU - International Astrono- 
mical Union) održava se od 7. do 18. kolovoza 
2000. u Velikoj Britaniji, a domaćin je Sveuči- 
lište u Manchesteru. Glavne skupštine ovog 
krovnog tijela za astronomsku znanost održa- 
vaju se svake tri godine. 

Hrvatsku će ovaj puta službeno predstavljati 
dr.sc. Krešimir Pavlovski i dr.sc. Roman Braj- 
ša, obojica znanstvenici Opservatorija Hvar 
Geodetskog fakulteta u Zagrebu, a još će pris- 
ustvovati dr.sc. Dubravka Kotnik - Karuza i 
mr.sc. Rajka Jurdana - Šepić. 
———ZZ<———— 


Slika na naslovnoj stranici 

Zemljina atmosfera, u kojoj se odvijaju mnogi 
procesi neophodni za život, omogućava nam 
promatranje prekrasnih prizora, a često i vrlo 
zanimljivih pojava. Na slici vidimo oblake 
obasjane zalazećim Suncem. Uz članak Neke 
zanimljive pojave u Zemljinoj atmosferi. Snimio: 
Damir Hržina, Zvjezdarnica u Zagrebu. Foto 
aparat Asahi Pentax ME, objektiv 1,4/50 mm. 


Slika na drugoj stranici omota 

Kupola 65 centimetarskog stelarnog telesko- 
pa Opservatorija Hvar. Instrument se koristi 
za fotoelektričnu fotometriju zvijezda. Sni- 
mio: Sanjin Kovačić. Foto aparat Nikon FE, 
objektiv Nikkor 2,8/28 mm. 


Slika na predzadnjoj stranici 

Novi teleskop Opservatorija Hvar, 1 metarski 
reflektor koji uskoro treba biti pušten u po- 
gon. Snimio: Sanjin Kovačić. Foto aparat 
Nikon FE, objektiv Nikkor 2,8/28 mm. 


Slika na zadnjoj stranici 

Planetarna maglica NGC 6751 snimljena sve- 
mirskim teleskopom Hubble 21.04.1998. godi- 
ne. Nalazi se u zviježđu Orla, udaljena je od nas 
6500 godina svjetlosti i nalikuje golemom oku. 
Maglica predstavlja oblak plina izbačen prije 
mnogo tisuća godina sa vruče zvijezde vidljive 
u središtu. Više o tome vidi u rubrici Novosti. 
NASA, Hubble Heritage Team, WEFPC2 


NAGRADNI NATJEČAJ 


Odgovori na pitanja iz br. 3, 1999/2000. 


1. Kako se zove grana astronomije koja se bavi od- 
ređivanjem položaja nebeskih objekata? 
Položajna astronomija ili astrometrija 


2. Kako se zove ustroj od dva ili više radio teleskopa 
kojima se kombiniraju signali, da bi se simulirao 
jedan veliki teleskop? 

Radio interferometar 


3. Koji je najveći optički teleskop postavljen u orbiti 
oko Zemlje i koliko dugo je već u upotrebi? 
Svemirski teleskop Hubble. U upotrebi je 10 
godina. 


Rezultati nagradnog natječaja 
iz broja 3, 1999/2000. 


l.nagrada: ASTRONOMSKI PROGRAM NA CD-u 
“SPACE“, Daida Rokov, Eugena Kvaternika 10, 
21213 Kaštel Gomilica 

2.nagrada: knjiga OPĆA ASTRONOMIJA, Jelena 
Hoić, Selnica 177, 49246 Marija Bistrica 

3.nagrada: DVOGODIŠNJA PRETPLATA NA 
“ČOVJEK I SVEMIR", Ivan Ubrekić, Trg mla- 
dosti 5, 10290 Zaprešić 

4.nagrada: GODIŠNJA PRETPLATA NA “ČOVJEK 
I SVEMIR“, Darko Balković, Hrvatskog naro- 
dnog preporoda 6, 44010 Sisak Caprag 


NOVI NAGRADNI NATJEĆAJ 


1. Kako se zove optička pojava radi koje nam nebo 
izgleda plavo? 

2. Koji je asteroid (planetoid) dobio umjetni 
satelit? 

3. Koliki promjer objektiva ima najveći aktivni 
teleskop Opservatorija na Hvaru? 


l.nagrada: Edukativni astronomski program na 
CD-u, “Astronomy “ 

2.nagrada: VRTEĆA KARTA NEBA 

3.nagrada: DVOGODIŠNJA PRETPLATA NA 
“ČOVJEK I SVEMIR" 

4.nagrada: GODIŠNJA PRETPLATA NA “ČOVJEK 
I SVEMIR“ 

Odgovori se šalju na POŠTANSKOJ DOPISNI- 

CI na adresu: Zvjezdarnica, Opatička 22, 

10001 Zagreb. 


